

Ikt.sz.: K-76/2015/EVKFT

**TÁJÉKOZTATÓ**

**a „Dobó tér – Eger patak – Belvárosi térsor funkcióbővítő rehabilitációja”**

**(ÉMOP-3.1.2/C-09-2f-2011-0001),**

**valamint a**

**„Szala városrész szociális rehabilitációja”**

**(ÉMOP-3.1.1-12-2013-0007)**

**című projektek**

**2014. évi előrehaladásáról**

**„Dobó tér – Eger patak – Belvárosi térsor funkcióbővítő rehabilitációja”**

**(ÉMOP-3.1.2/C-09-2f-2011-0001)**

A „Dobó tér – Eger patak – Belvárosi térsor funkcióbővítő rehabilitációja” című projektet a kétfordulós pályázati szakaszt követően a Támogató NFÜ 2011. október 13. napján kelt támogató levél szerint támogatásban részesítette. A Támogatási szerződés megkötésére 2011. december 22-én került sor, ezzel a belváros jelentős, igen összetett – 25 projektelemet tartalmazó – több mint 5 milliárd forintos megújításának folyamata kezdetét vehette. Az Önkormányzat megbízása alapján a független hivatalos közbeszerzési tanácsadó több külön eljárásban folytatta le a szükséges közbeszerzéseket, amelyek eredményesen lezajlottak. A nyertes kivitelezőkkel való szerződéskötéseket követően indulhattak meg az egyes projektelemek kivitelezési munkái a 2012. és 2013. évben. A projekt talán legfajsúlyosabb elmeinek, a közterületi fejlesztések 10 projektelemének kivitelezése a 2013. év végén kezdődhetett.

A projekt megvalósításának 2014. előrehaladásáról az alábbiakban adok tájékoztatást.

Tartalom:

1. Projektelemek jelenlegi állapota
2. 2014. évben zajló kivitelezések, projektelemek részletes bemutatása
3. A Projekt változásainak bemutatása
4. Gazdasági-pénzügyi beszámoló
5. Közreműködő Szervezet ellenőrzései

I. Az egyes projektelemek jelenlegi állapotának rövid áttekintése

* Megvalósult projektelemek (2012-ben):
  + Kálvin ház homlokzat felújítás
  + Bartakovics Közösségi ház homlokzat felújítás
  + Senator-ház homlokzat felújítás
* Megvalósult projektelemek (2013-ban):
  + Dobó tér 6/A irodaház felújítása (Az épület előtti volt étterem bontása 2012. évben valósult meg. A bontás az irodaház felújításához és az Eszperantó sétány megújításához is kapcsolódik, mint előkészítő munka.)
  + Zalár utca felújítása
  + Gerl Mátyás utcát Szúnyog közzel (Végvári vitézek terével) összekötő gyalogoshíd
  + Fazola utcát Eszperantó sétánnyal összekötő gyalogoshíd
  + Valide Sultana fürdőrom látogathatóvá tétele
  + Irgalmasok kápolnája restaurálás és homlokzat felújítás
  + Lenkey Általános Iskola udvari és utcai homlokzatok felújítása
  + Minorita templom restaurálás, és homlokzat felújítás
  + Parkolóház építés (magánberuházásban épült)
* Megvalósult projektelemek (2014-ben):
  + Patakmeder-rekonstrukció és kerékpárút építés
  + Városháza részleges rekonstrukciója
  + Közterületek fejlesztése (pályázatban 10 projektelem) közül:
    1. Dobó tér – dísztér és rendezvénytér felújítása
    2. Kis Dobó tér felújítása
    3. Buttler ház környezetének közterületi rekonstrukciója: Gólya utca, játszótér felújítása,
    4. Közösségi tér kialakítása az Eszperantó sétány mentén,
    5. Eszperantó sétány felújítása,
    6. Közterület fejlesztés a volt halpiac területén (a Centrum parkoló helyén, Gárdonyi tér),
    7. Dobó utca - Tinódi Sebestyén tér (volt Dózsa György tér) felújítása,
    8. Bajcsy-Zsilinszky utca felújítása,
    9. Jókai utca felújítása
* Folyamatban lévő kivitelezés:
  + Közterületek fejlesztése:
    1. Végvári Vitézek tere közterület fejlesztés (Szúnyog köz)
* A belváros rehabilitációt 25. projektelemként végig kísérték az un. „soft” tevékenységek, társadalmi akciók, programok, amelyek megvalósítása a 2014. évben folyamatos volt, a programok rendben lezajlottak.

**II**. a 2014-ben megvalósult projektelemek és a folyamatban lévő kivitelezés részletes bemutatása

**Eger patak mederrendezés és kerékpárút építés:**

A szerkezeti terv a város észak - déli irányú kerékpárút nyomvonalát a patak medrével közel párhuzamosan jelölte ki. A belvárosban a szabályozási terv szerint megmarad a városszerkezet, megmaradnak a korábbi évszázadok alatt kialakult közlekedési területek, melyek szűkössége nem teszi lehetővé önálló kerékpárút, járda - kerékpárút vagy kerékpársáv kijelölését. A közúti, a gyalogos és a kerékpáros forgalom szétválasztása érdekében a kerékpárút az akcióterületen az Eger patak területén, a kis vízi meder fölött, az árvédelmi támfalak között halad.

Eger város kerékpáros közlekedési hálózatának fő eleme egy észak - dél irányú kerékpárút megszakítás nélküli átvezetése. Ennek a részét képezi a belváros rehabilitáció keretei között megvalósult kerékpárút. Korábban a belvárosi övezetben csak táblákkal volt a kerékpáros forgalom terelve közösen a közúti gépjármű, illetve gyalogos belváros forgalmával.

A szabályozási terv tehát lehetőséget adott az Árva köztől az Eszperantó sétányig a patak medrében kerékpárút kiépítésére.

A kerékpárút az Eger patak jobb partján épült. A tervezési szakaszon megoldandó feladat a jobb partról becsatlakozó csapadékvíz csatornák egységes átépítése, csatlakozva a tervezett kis vízi mederhez annak érdekében, hogy a csatornák alulról keresztezzék a kerékpárutat.

A pályaszint meghatározásnál kötöttséget jelentett a meglévő és tervezett hidak szerkezetének alsó síkja. A hidak alatt a pályaszint a 2,50 m - es kerékpáros űrszelvény biztosításával lett meghatározva. A pályaszintet lehetőség szerint úgy kellett meghatározni, hogy a csapadékos időszakok levonuló vizei a legkevésbé korlátozzák a kerékpárút használhatóságát. Nagyobb vizeknél a forgalom időszakos kizárása szükséges. Ekkor a kerékpáros forgalom a Zalár József utca - Dobó tér - Eszperantó sétány útvonalon közúton, illetve vegyes forgalmú úton történik.

A kezdő és végszelvényben a forgalmi rend kialakítása csatlakozik a közterületek rendezésének útépítési tervéhez.

Annak érdekében, hogy a patakmeder karbantartási munkáit el lehessen végezni, a megközelítés megkönnyítésére a kerékpárút mederhez leérkező szakaszai gépjármű terhelésnek megfelelően lettek megtervezve.

A kerékpárút elhelyezéséhez a medret rendezni kellett azért, hogy a kerékpárút mellett a kis vízi meder vízszállító képessége megfelelő legyen.

503 m hosszon kétirányú forgalomra alkalmas kerékpárút készült el korláttal, közvilágítással, az Árva közi hídnál 50 cm mederfenék süllyesztéssel. Ezen a szakaszon a hidaknál mederburkolat készült.

A tervező által előirányzott mennyiségben a szükséges helyeken megvalósult a patakpart támfal meglévő burkolatának javítása, felújítása. A burkoló kövek pótlása és a repedt, károsodott kövek cseréje a meglévő kialakítással megegyezően, azzal azonos felületű és megjelenésű bogácsi andezit tufa kőből készült el.

A kivitelezést a Tengely - Közmű Kft. (3300 Eger, Kőlyuktető 0715/3 hrsz.) végezte. A munkaterület átadása 2013.01.08. napján történt meg. A műszaki átadás - átvételi eljárás 2014. évben sikeresen lezajlott. A kerékpárút forgalomba helyezési eljárása sikeresen befejeződött.

**Városháza részleges rekonstrukciója**

A Városháza épületének műemléki környezete, akadálymentes ügyfélszolgálat hiánya miatt a részleges felújítás, korszerűsítés elengedhetetlenül szükségessé vált.

A koncepció a belváros rehabilitációs projekt keretein belül:

- multifunkciós térrel bővül a Városháza rendezvények, lakossági fórumok lebonyolítása, és az ügyfelek felé a szolgáltatási színvonal emelése érdekében,

- belső homlokzat felújítása,

- belső udvar parkosítása,

- akadálymentes ügyfélszolgálati iroda kialakítása,

- épületgépészeti, elektromos korszerűsítés.

A homlokzati nyílászárók felújításra, cserére szorultak. Az egyrétegű faszerkezetű, négyzethálós megjelenésű ablakokat elbontották, azokat gerébtokos megjelenésű, korszerű, hőszigetelt nyílászáróra cserélték.

Egy többfunkciós épülettel bővült a Városháza (belső udvaron), mely az előcsarnokból, és az udvarból is közvetlenül megközelíthető. Az épületbővítmény tárgyalóként és rendezvényteremként funkcionál, de nagyobb lakossági érdeklődést kiváltó események lebonyolítására vagy pl. esküvők utáni fogadások tartására is szolgálhat. A telek adottsága miatt a főlépcső mögötti részen került kialakításra az üvegépület, mely úgy illeszkedik a Városháza épületegyüttesébe, hogy az üvegfalakon a meglévő épületszárnyak homlokzatai tükröződnek vissza. A bővítmény egy zárt közlekedővel csatlakozik a meglévő épülethez, innen lehet lejutni a pincébe. A főtömegben a multifunkcionális tér mellett helyet kapott egy mozgáskorlátozottak számára és egy normál üzemre alkalmas vizesblokk, mosdó, teakonyha és ruhatár.

A felújítás tartalmazott homlokzatképzést, hőszigetelést, nedvesség elleni védelem érdekében szigetelést, nyílászáró cserét, javítást; infrastrukturális fejlesztésként jelentős elektromos, gyengeáramú és épületgépészeti fejlesztést; tetőszerkezet felújítást, tetőfedést és térburkolat cserét, valamint 15 db gépjármű elhelyezésére szolgáló parkoló biztosított.

Akadálymentesítés: A tervezett ügyfélszolgálat akadálymentesítésének megvalósítása, valamint a multifunkciós tér akadálymentes használatának biztosítása magában foglalja az akadálymentes bejárat, akadálymentes mosdó kialakítását, ügyfélszolgálati irodák akadálymentes megközelíthetőségét. Az udvarban egy mozgáskorlátozott parkolót alakítottak ki, valamint biztosítottá vált az akadálymentesen használható bejárat megfelelő megközelítése. Az akadálymentesen is megközelítendő helyiségekhez, irodákhoz vezetősávval jelölték ki az utat, a szükséges információkat táblák is jelezik. Az aula melletti területen akadálymentes ügyfélszolgálati iroda létesült.

A munkaterület átadásra 2013.09.26-án került sor. A kivitelezést az Imola Építő Kft. (3300 Eger, Kossuth Lajos u. 6/A), az Imola Konstrukt Kft. (3300 Eger, Kossuth Lajos u. 6/A) és az Euro Campus Kft. (3300 Eger, Árpád út 64.) konzorciumban végezte. A műszaki átadás-átvételi folyamat 2014. decemberében fejeződött be.

**Közterületi projektelemek**

1. Dobó tér – dísztér és rendezvénytér felújítása

2. Kis Dobó tér felújítása

3. Buttler ház környezetének közterületi rekonstrukciója: Gólya utca, játszótér felújítása

4. Közösségi tér kialakítása az Eszperantó sétány mentén

5. Eszperantó sétány felújítása

6. Közterület fejlesztés a volt halpiac területén (volt Centrum parkoló, Gárdonyi tér)

7. Dobó utca - Tinódi Sebestyén tér (volt Dózsa György tér) felújítása

8. Bajcsy-Zsilinszky utca felújítása

9. Jókai utca felújítása

10. Végvári Vitézek tere közterület fejlesztés (Szúnyog köz)

A kivitelezést a „PCC Eger Konzorcium” (Penta Általános Építőipari Kft., 2100 Gödöllő, Kenyérgyári út 1/E; Colas Út Zrt., 1033 Budapest, Kórház utca 12.; Euro Campus Kft. (3300 Eger, Árpád út 64.) végzi, a munkaterület átadásra 2013.11.29-én került sor.

Időrendi áttekintés:

2013. decembere a Bajcsy utca és Dobó tér alatt húzódó közművek feltárásaival, illetve az ezekhez tartozó közműegyeztetésekkel telt. Ezek eredményeként 2014. januárjában lendületes munkavégzés indulhatott. Az első három hónap zöme a közműkiváltásokkal telt, illetve az ép burkolólapok állagmegóvásával. Felbontották a Dobó tér burkolatát, majd teljes pályaszerkezetét. Ugyanezen idő alatt megindultak a munkák a patak másik oldalán is a Kis Dobó tér és a Dobó utca bontásával, közmű rekonstrukcióival és építésével. 2014. áprilisára a Kis Dobó tér burkolata gyakorlatilag elkészült, a közműakna fedlapok szintbeemelése és a burkolat fugázása maradt hátra. Ezek után még április hónap elején megindult a Dobó tér betonozása az idő közben elkészült homokos kavics fagyvédő rétegen. Még márciusban megkezdődtek a közmű rekonstrukciós és fejlesztési munkálatok a Gárdonyi téren, április hónap második felétől pedig már a burkolat és a többi pályaszerkezeti réteg bontása történt. Az Eszperantó sétány 2014. január-februári csapadékcsatornázása után április hónap második felében elbontották a teljes pályaszerkezetet ezután már az új útszerkezet építése indult.

2014. április utolsó napjaira, nagyjából a kivitelezési idő félidejére a közterületek rekonstrukciója a következő készültségben volt:

* A Bajcsy utcán a szennyvízcsatorna építése a Szent János utca kereszteződéséig megvalósult, a csapadékcsatorna építése a Fellner utca és a Városháza között folytatódott.
* A Dobó tér bő negyedén a beton alapréteg elkészült és a Szent Hedvig Kollégium előtt megindult a természetes kőburkolat építése. A növénykazetták betonszerkezete 90% - ban elkészült. A régészeti feltárás eredményeként a szökőkút területe csökkent, melyre a tervek elkészültek és az Örökségvédelmi engedély kiadása után elindulhatott az építése is.
* Az Eszperantó sétányon a pályaszerkezet teljes elbontása megtörtént, a védőréteg és a beton alapréteg szakaszos építése folyt. A növénykazetták beton szerkezete elkészült.
* A Gárdonyi téren a közművek rekonstrukciója cca. 95 % - ban elkészült, a pályaszerkezet bontása volt folyamatban. A nyilvános illemhely bontásának engedélyezése megtörtént.
* A Kis Dobó tér burkolata a már említettek szerint elkészült, fugázásra várt. A közműakna fedlapok szintbeemelése zajlott.
* A Dobó utca – Tinódi tér projektelem területén a csapadékcsatorna építés és az elektromos kábelek lefektetése után a kiegyenlítő betonréteg építése a Kis Dobó tér irányából a Dózsa György tér felé haladt. A közműakna fedlapok szintbeemelése és a burkolatépítés kezdetét vette.
* A Végvári Vitézek terén (volt Szúnyog közben) a régészeti megfigyelés eredményeként feltárási munkák kezdődtek így azok befejezéséig a kivitelezési munkák ott nem voltak folytathatóak.

Május hónap kivitelezési munkáira elmondható, hogy a Bajcsy-Zsilinszky utca és a Gólya utcai játszótér kivitelével a közműépítési munkálatok a befejezéshez közeledtek. A belváros rehabilitációval egy területen - Társaságunk koordinálásával - elkészült az „Eger a fény városa” projekt élményvilágítás elemeinek terepszint alatti védőcsövezése. A projekt finanszírozása nem a belváros rehabilitáció pénzügyi forrásainak terhére történt. Ebben a hónapban a Bajcsy utcán a szennyvízcsatorna építés folyamatosan haladt tovább a Zalár patika felé. A munka lassú ütemét magyarázza, hogy igen szűk helyen átlag 4 méter mélységben kellett végezni. Megkezdődött az utca taxiállomás felőli végétől a csapadékcsatorna és vízvezeték építése is. A csapadékcsatorna építés szintén igen nagy munkával járt, hiszen jelentős szakaszán 1 m x 1 m-es beton keretelemeket kellett a kivitelezőknek elhelyezniük. A Dobó téren a pályaszerkezet építés nagy ütemben haladt, melyet ugyanígy követett a tér két oldalán a kiskocka kő burkolat építése. A homokos kavics védőréteg elhelyezése után a 20 cm vastag betonréteg építés érdekessége, hogy a betont négyzetméterenként 3 - 4 cca. 20 mm-es furattal látták el annak érdekében, hogy a burkolatból esetlegesen beszivárgó víz mihamarabb el tudjon távozni. Az Eszperantó sétányon folytatódott a homokos kavics védőréteg építés és a beton alapréteg építése, apróbb közmű munkák mellett. Elkezdődött az elhelyezendő térplasztika alapozása és a hozzá tartozó akna kiépítése. A korábbi Centrum parkolóban, a Gárdonyi téren a közmű rekonstrukciós munkák mellett nagyütemben megindult a burkolat bontása, melyet párhuzamosan végeztek a pályaszerkezet építési munkákkal tekintettel arra, hogy a földművet védeni volt szükséges a kialakult csapadékos időjárással szemben. A Dobó utcán – Tinódi Sebestyén téren a burkolatépítés az akna fedlapok szintbe emelésével együtt folyamatosan haladt. Első ütemben a kétoldali pattintott felületű 10 x 10-es kiskocka kő burkolat építése történt, majd - a megfelelő hosszon történt előrehaladása után - következett a középső 3 méteres sávban a 20 x 30-as méretű elemekből álló kőburkolat építése. Május hónapban kezdetét vette a Gólya utcán lévő elavult, rossz állapotban lévő játszótér bontása.

Június hónap második felében a Bajcsy-Zsilinszky utcán befejeződött a szennyvízcsatorna építése és jó ütemben haladt a csapadékcsatorna rekonstrukció a már említett 1 m x 1 m-es beton keretelemekkel. Megkezdődött a burkolatbontás és pályaszerkezet csere is a Bajcsy u. taxiállomás felőli végétől indulva. Ebben a hónapban a Gárdonyi téren megkezdődött a nyilvános wc bontása. Ugyancsak júniusban a homokos kavicsréteg és beton réteg építésén kívül kezdetét vette a vágott felületű 10 x 10 cm - es kockakő burkolat építése a Centrum áruház felőli oldalon. A Dobó téren a folyamatosan készített 10 x 10 cm felületű kiskocka burkolat építése mellett megindult a 60 x 40 cm felületű vágott kőlapok rakása, melyek a világos színű travertin osztósávok közé kerültek lefektetésre. Szintén jelentős esemény, hogy a hónap második felében a régészeti feltárások befejeződtek és az engedélyek és változások bejelentése után megkezdődött a feltárt és védendő örökségvédelmi leletek tervezett módon történő visszatakarása. Ezek elkészülte után kezdetét vehette a (csökkentett méretű) burkolatba rejtett szökőkút szerkezetének építése. A Gólya utcai játszótér esetében megkezdődött a földmunka, ezzel együtt elkészültek a közművesítési munkák is. A közművesítés és földmunkák befejezése után megkezdődött a különböző anyagú és kialakítású burkolatok elválasztását és megtámasztását biztosító szegélyek építése.

A július és augusztus hónapban gyakorlatilag a burkolatépítések és ezek véglegesítése folyt. Július hónapban megindult a lerakott burkolatok fugázó anyaggal történő ellátása. A fugázó anyag speciális, műgyanta kötésű színezett vízzáró kőzúzalék, melyet minimum 3 cm mélyen kellet a fugahézagokba dolgozni. A Dobó téri szökőkút építési munkái jó ütemben haladtak. A Dobó István szobor alapozása és a talapzat új magja elkészült. A posztamens díszítő kő elemei felújítva elfoglalták helyüket. A munka megkoronázásaként 2014. júliusában a restaurált Dobó István szobrot a helyére emelték.

A Jókai utca rekonstrukciója a bontástól kezdve a közműépítési munkákon át a burkolatépítésig megvalósult.

A Gólya utcai játszótér területe elkészült, a tervezett játszóeszközök elhelyezésre kerültek.

Szeptember hónapban már gyakorlatilag elmondható, hogy a közterületek mindegyike, a Szúnyog köz kivételével rendeltetésszerű használatra alkalmassá vált, a Jókai utca fugázása folyt, burkolat építés és az ehhez tartozó munkafázisok már csak lokálisan fordultak elő, az utolsó négyzetmétereket rakták. Szeptember hónap második hetétől elhelyezték, beépítették az utcabútorokat. Valamennyi közterületen számos szemetes tároló került elhelyezésre, de megindult a köztéri padok, kerékpártárolók, oszlopos és falra szerelt világítótestek elhelyezése is. A közterület rekonstrukciók teljes területén a tervezett köztéri bútorok (padok, hulladékgyűjtők, információs táblák, faveremrácsok, kerékpártárolók és pollerek, ill. a közvilágítás tervezett elemei) az építtetővel, az engedélyező hatóságokkal, ill. a szakhatóságokkal történt egyeztetések során kerültek kiválasztásra. A növénykazettákban kiépült az automatikus öntözőrendszer, fel lettek töltve az előírt vastagságú termőfölddel, és megkezdődtek a növénytelepítések. Elhelyezték a faverem rácsokat is. A szökőkút teljes gépészeti szerelése is befejeződött szeptemberben így rövid betanítás és próbaüzem után a szökőkút is teljes készültségben működött. A kész tér egyik állomása volt a szeptember második felében lebonyolított országos, Itthon otthon vagy - Magyarország Szeretlek című, televíziós közvetítéssel egybekötött programsorozatnak. Ez idő alatt helyezték el a Gárdonyi téren a névadó szobrát is.

Ezek után már apróbb kiegészítési és szerelési munkák, fugázások és javítások történtek az elkészült közterületeken, illetve elkezdődtek a projektelemenkénti rész - műszaki átadás – átvételi eljárások.

A belváros rehabilitáció részeként szerezte be a város azokat az új faházakat, amelyek elsőként az adventi vásár árusainak adtak helyet, de később más vásároknál, rendezvényeknél is használatban lesznek a Dobó illetve a Gárdonyi téren. A faházak megfelelő belső kialakításúak, egy részük csaptelepekkel felszerelt, ezekhez víz - és szennyvízcsatlakozás tartozik, amelyek a rehabilitáció során a tereken erre a célra kialakított hálózathoz kapcsolódnak. Az árusító pavilonok, valamint a színpadok áramellátása a szintbe süllyesztett csatlakozószekrényekből történik.

Akadálymentesítés: A fogyatékos személyek jogairól és esélyegyenlőségük biztosításáról szóló törvény értelmében a fogyatékos személynek joga van a számára akadálymentes, továbbá érzékelhető és biztonságos épített környezetre. Az épített környezet alakításáról és védelméről szóló törvény értelmében akadálymentes az épített környezet akkor, ha annak kényelmes, biztonságos, önálló használata minden ember számára biztosított, ideértve azokat az egészségkárosodott egyéneket vagy embercsoportokat is, akiknek ehhez speciális eszközökre, illetve műszaki megoldásokra van szükségük. A közterületek akadálymentességét, a közterületi figyelmeztető és vezetősávok rendszerét rehabilitációs szakmérnök bevonásával tervezték, valamint a tervezés során figyelemmel voltak a szakmai szervezetek által kiadott állásfoglalásokra is, a kivitelezés ennek megfelelően készült a teljes belváros rehabilitáció során megújított területen.

A Végvári Vitézek terén folyó régészeti feltárások miatt a közterületek rekonstrukciójára vonatkozó szerződés véghatáridejét módosítani volt szükséges, ezen a területen a kivitelezés jelen Tájékoztató elkészítésének idején is zajlik.

Projektelemek szerinti áttekintés:

Dobó tér rekonstrukciója:

A Dobó tér kettős funkciójának egyre nehezebben felelt meg felújítás előtti formájában. A terv fő programja az, hogy a Dobó tér dísztér és rendezvénytér funkciójának jobban megfelelő, több burkolt felületet, bár kevesebb vízszintes zöldfelületet, de több fát tartalmazó, korszerű, igényes anyagokat alkalmazó, a történeti hagyományokhoz illeszkedő, de mégis mai tér alakuljon ki.

A Dobó István szobrot a térfelújítás idején elmozdították eredeti helyéről, ideiglenesen a kivitelező konzorcium telephelyére került, ahol szobrász restaurátorok az általuk készített restaurátori terv alapján felújították. Közben a talapzatáról és alapozásáról statikai szakvélemény készült, és az abban foglalt intézkedések elvégzésével az alap és talapzat megerősítésre került.

A talapzat elkészülte és a köztér felújításának végéhez közeledve a megújult szobor visszakerült eredeti helyére.

A Dobó téren egy szökőkút is megvalósult.

A kiviteli tervek alapján 2013 decemberében megkezdődött a kivitelezés, mely során az építési munkálatok megkezdése előtt feltárták az alépítménnyel érintett területeket, régészeti szakfelügyelet mellett. Mivel a Dobó térre tervezett szökőkút helyén védendő régészeti értékek felbukkanása vált valószínűsíthetővé, Megrendelő - a vonatkozó szabályoknak megfelelően - régészeti ásatást rendelt meg. Az ásatás során török kori épületek maradványai kerültek elő.

Ez szükségessé tette a korábbi tervek módosítását, a szökőkút körvonalának megváltoztatását, területének csökkentését, oly módon, hogy a régészeti emlékek sértetlenül maradhassanak meg.

A tervet az illetékes szakhatóságokkal, a műemlékvédelem helyi képviselőjével illetve a közműtervezőkkel egyeztettük.

Ezek alapján a megvalósult koncepció a következő lett. A tér hossztengelyében, a Városháza és a Centrum áruház közötti területen a burkolat síkjába rejtett szökőkút készült, az eredeti tervekhez képest csökkentett területtel, kb. 10 x 8 m-es alapterülettel, rejtett medencés kivitelben, a burkolat alól „feltörve”. Kétféle vízkép valósult meg:

• 36 db, 2 m magasra feltörő, 12 mm vastag vízsugár, közel egyenletes kiosztással: 6 sorban 6-6 db. A vízsugarak magassága a frekvenciaváltós szivattyúknak köszönhetően időben tetszőlegesen változtatható.

• 72 db (4 sorban 18-18 db) vízköd-fúvóka, amelyek egy ~4 x 6 m-es területen 1,0 – 1,5 m magas vízpára-foltot valósítanak meg.

A vízsugarakat a szintén a burkolólapok alatt elhelyezett, 2-2 db, fehér fényű LED lámpa világítja meg.

A berendezés többféle vízijáték programot tud tárolni és megvalósítani.

A szökőkút térburkolata - az eredeti tervvel megegyezően - állítható magasságú, műanyag tartólábakra került, nyílthézagos kialakítással, a szökőkút részlettervei szerint. A lapok egy része tömör kialakítású, a fúvókákat illetve a LED - es lámpatesteket magukba foglaló lapok lyukasztott megmunkálásúak.

A feltárt rom védelme a következőképpen alakult.

Az egyeztetéseken elhangzottak értelmében a feltárt romokat „in situ”, eredeti helyén, természetes helyzetében kellett megőrizni és megfelelő mechanikai védelemmel ellátni, valamint a romok védelmében mindenütt min. 1 m széles védősávot szabadon hagyni.

Ennek megfelelően a szökőkút új alaprajza úgy lett kialakítva, hogy a régészeti emlékek mentén mindenütt maradjon az 1 m széles védősáv.

A romokat a mechanikai sérülések ellen a következő takarással kellett megvédeni. Mind vízszintes, mind függőleges felületein egy réteg geotextília terítés után 20 cm gömbölyűszemű, frakcionált, mosott coulé kavics szivárgó réteget kellett beépíteni melyet szintén egy réteg geotextília terítéssel kellett zárni. A romok feletti vízszintes rétegrend kialakításakor erre kerülhetett vissza a termett talaj.

A „Végvári Vitézek” lovasszobor elhelyezésére több alternatíva merült fel, végül a Képző- és Iparművészeti Lektorátus állásfoglalása alapján Közgyűlési döntés született, amelynek eredményeként a lovasszobor a felújítási munkák után a korábbi Szúnyog közben kialakuló pihenőparkban kap méltó helyet. Az elhelyezést megelőző felújítást, restaurálást a Dobó szobrot is felújító művészek végezték restaurátori módszerekkel, a szobor elhelyezésére a Végvári Vitézek terének kialakításával összhangban kerülhet sor.

Gárdonyi Géza tér rekonstrukciója (Volt Centrum parkoló)

Eredetileg felszíni parkolók voltak találhatók a területen, minimális zöldfelülettel. Ez az állapot teljes átalakításra került. A Sándor Imre utca – Zalár utca találkozásától gyalogos - autós vegyes forgalmú területként funkcionál, gépjárművel csak indokolt esetben, külön engedéllyel lehet behajtani, csakúgy, mint a belváros nagy részén. A korlátozott behajtású területen a gépjárműforgalom lehetősége biztosítva lett a Gerl Mátyás utca felé, az ott lakók illetve az ott működő üzletek számára, valamint a Zalár utcán keresztül a Dobó tér irányába.

Gyalogos közlekedés szempontjából jelentős változás, hogy a Végvári vitézek tere (Szúnyog köz) felé vezető meglévő híd – szintén a projekt keretében, még 2103 - ban - megújult, szerkezete és tájolása is változott. Az új híd megjelenésében, anyaghasználatában hangsúlyosabb elemként jelenik meg a téren, mint a korábbi híd, jelezve a Minaret felé vezető gyalogos közlekedési útvonal fontosságát, illetve szorosabb kapcsolatot biztosít a megújuló Szúnyog közi, Gárdonyi téri területtel. A gyaloghíd lehetőséget biztosít a városnézés közben egy kis szusszanásra, kitekintésre a patakmeder és a patak mentén feltáruló belváros felé.

A Gárdonyi tér természetes kőburkolatot kapott kiskocka elemekből kirakva. A kiskockával burkolt területeket a Dobó téren is megjelenő, a fő tengelyeket, jelentős közlekedési irányokat hangsúlyozó világos színű természetes kőből készített, vonalszerű burkolatosztások tagolják. Ez a burkolati rendszer jelenik meg a Gerl Mátyás utcában és a Zalár József utca közvetlenül kapcsolódó szakaszán is.

A patakparti támfal mentén zöldfelületek kerültek kialakításra. A térszinten elhelyezkedő, majd a tér közepe felé emelkedő növénykazettákba a támfal mentén gyep, távolabb pedig cserjék és fák kerültek, így egy kisebb fasor jött létre a patak felé. Az itt telepített fák gömbjuhar fajtájúak, nem túl magasra növő habitussal.

A Centrum áruház északnyugati homlokzatának takarására fasor került telepítésre, magyar kőris fajtájú egyedekből.

Ezekkel a változtatásokkal a terület üde, ligetesített dísztérként funkcionálhat a jövőben. Teret adhat kisebb rendezvényeknek, illetve kiegészítheti a Dobó téren zajló nagyszabású események kiszolgálását.

A tér a projekt megvalósítása közben kapta új nevét. Ezzel is összefüggésben átalakítás történt a téren, a NKA támogatásával itt helyezték el a tér névadóját, Gárdonyi Gézát ábrázoló egészalakos ülő szobrot. A szobor úgy lett tájolva, hogy arra az egész térről megfelelő rálátás nyílik, hátterében az egri vár látható.

A Kis Dobó tér rekonstrukciója

A Kis Dobó tér előző elhasználódott, csúszás - és botlásveszélyes bazalt kiskockakő burkolatát középszürke tónusú vulkáni kőburkolatra cserélték, hagyományos, legyező lerakási móddal fektetve, ahogy az előzőleg is látható volt.

Az új burkolati rendhez igazodva felújításra került a Dobó teret a Kis Dobó térrel összekötő híd kiskockakő burkolata is, ám itt fogazott rendben rakva.

A híd kő korlátszerkezetének elemei erősen korrodáltak, mállottak, hiányosak, szennyezettek voltak. Ezeknek a kőelemeknek a restaurálása is megtörtént a hídburkolat kialakítása folyamán, azzal párhuzamosan.

Az Eszperantó sétány rekonstrukciója

Az Eszperantó sétány középszürke vulkáni kiskockakő burkolatot kapott, amely a sétány kiteresedésénél 20 x 30-as fűrészelt-lángkezelt felületű természetes kőlapokra váltott. A kerékpársáv a természetes kővel harmonizáló színű beton térkő burkolatot kapott.

A Fazola utca folytatásában új gyaloghíd épült. Ezáltal egy alternatív gyalogos útvonal képződött a Kis Dobó tér és a Kossuth Lajos utca vagy Dobó tér és Dobó utca között, mely felpezsdítheti a Kis Zsinagóga felé irányuló közlekedést, illetve hangsúlyt adhat a Dobó-tér 6/a szám alatti irodaház előtti térnek. A területen az irodaház előtti egykori étterem bontásával új, fás zöldterületet alakítottunk ki, integrált ülőfelületekkel, valamint elhelyezésre kerül egy nagyobb méretű térplasztika is, mely vizuális elemként jelenik meg.

Bajcsy-Zsilinszky Endre utca, Jókai utca, Dobó utca – Tinódi tér rekonstrukciója

A meglévő aszfaltburkolat és kiemelt szegélyű járdaburkolat helyett a keskeny utca kiemelt szegély nélküli, vegyes forgalmú közlekedési rendszerrel működik a továbbiakban. A burkolati rend a következőképpen alakul: a középső cca. 3 méteres sávban 20 x 30 cm méretű, fűrészelt-lángkezelt felületű középszürke kőlap burkolatot, kétoldalt pedig – ugyanezen kőből – hasított kiskockakő burkolatot kaptak az utcák. A csapadékvíz elvezetés középvápásan kialakított rácsos víznyelők segítségével történik.

Gólya utcai játszótér megújítása

A beavatkozással érintett terület határai: a Buttler ház kerítése, patakparti sétány, Gólya u. 2. számú épület, Gólya utca (hrsz 6483).

A területen található jegenyefák kivágásra kerültek, ezt idős koruk, erős szélben leszakadó ágaik (balesetveszély) indokolták.

A játszótér környezetében a mérgező, szúrós növények helyett – az adottságokat figyelembe véve – színes virágú cserjék kerültek elhelyezésre. A játszótér környezetében a fagyalok nem voltak dekoratívak, funkció nélküliek voltak, egyébként kis mértékben mérgezőek is. Az eredetileg ott található hóbogyó termése szintén mérgező hatású. A lakóház patakparti homlokzatánál lévő növénykiültetés (döntően hóbogyó és aranyvessző) elburjánzott, a lakók általi elkerítés nem volt méltó a belvárosi környezethez. A fák, cserjék kivágását tuskóirtással együtt végezte a kivitelező.

A játszótéri korábbi utcabútorok (két pad és egy hulladékgyűjtő), hinta és homokozó, valamint korábbi szegélyek eltávolításra kerültek.

Eltávolításra került a területen lévő gyep (250 m2) és a termőföld cseréhez szükséges talaj (130 m3), természetesen a burkolatok tükrének (95 m3 játszótéri burkolat + térkő burkolat) kialakításával együtt.

A patakparti területrészen virágos cserjesort telepítettek. A lakóház előtt teltvirágú boglárkacserje, a játszótér jelzés értékű lehatárolásához japán gyöngyvessző kapott helyet.

A játszótér 2. számú épület felé eső részén árnyéki gyeppótlóként nagy meténget és örökzöld orbáncfüvet ültettek.

A Játszótér kialakítása:

A játszóeszközök, amelyek a vonatkozó szabványokban foglalt előírásoknak megfelelőek, 2-12 év közti gyerekek igényeit elégítik ki.

A játszótér burkolatai a következők: az ivókútnál lévő pihenő alatt kavics (16 m2), a cserjék melletti köríven farönk szegéllyel; a 2 éveseknek szánt játszóeszköz alatt homok (27 m2) farönk szegéllyel; az egyéb játszóeszközök alatt öntött gumiburkolat került elhelyezésre összesen 164,2 m2 nagyságban süllyesztett beton kerti szegéllyel.

A tervezési területen a következő utcabútorok lettek elhelyezve: 6 db pad, 3 db hulladékgyűjtő, 1 db ivókút, 2 db kerékpártámasz. A játszóeszközök: 1 db – 1 db játszóház, kosárhinta, mászóka, mászóvár.

A Végvári Vitézek tere (volt Szúnyog köz) rekonstrukciója:

Koncepció:

A korábbi Szúnyog közben a felszíni parkoló funkciót a terv megszünteti, helyette csökkentett forgalmú közterület épül, a patakmederhez történő lelépcsőzéssel.

A „Csizmadia-szín” elbontásra került, helyét zöldterület veszi át. Az összefüggő gyepfelületet burkolt sétaösvények szakítják majd meg, és a térszínt megmozgatva gyepes dombok teszik majd változatosabbá. A sétaösvények mentén padok biztosítanak lehetőséget a leülésre, pihenésre, a területet a patakparttól az épített környezet felé magasodó tömegű cserjék keretezik.

Ezen a zöldterületen kerül elhelyezésre Kisfaludi Strobl Zsigmond alkotása, a korábban a Dobó téren álló Végvári vitézek szoborcsoport.

A Képző - és Iparművészeti Lektorátus támogatta a szoborcsoport Szúnyog közbe való áthelyezését, amelyről Közgyűlési döntés született.

A szoborról a Dobó téri helyszínén állapotrögzítő felmérés készült, részletes terv - és fotódokumentációval. Ezután a szobrot és a talapzat haraszti mészkő burkolatát részletes dokumentálás és elemjegyzék - készítés mellett szétbontották és a kivitelező konzorcium telephelyére szállították, ott restaurálták. A Végvári vitézek terén a szobor fogadására szolgáló vasbeton alap elkészült, statikus tervek szerint. Ez fogadja a kemény mészkő burkolatot.

A talapzat oldalát burkoló, szabályos négyszögletes mészkő lapokat átválogatják, megtisztítják, ezekből épül az új, a korábbihoz képest fele olyan magas talapzat burkolata.

A talapzat tetejét borító mészkőelemek tisztítás, szükség szerinti javítás, pótlás után eredeti pozíciójukba kerülnek vissza.

A Szúnyog közi út egyirányú; a Végvári vitézek terénél, a patakra merőleges szakaszán a házak előtt megmaradnak a lakók parkolóhelyei, és az út túloldalán, az újonnan kialakított pihenőkert mellett is elhelyezésre kerül néhány új parkoló.

A Mecset utca vegyes forgalmú, kétirányú közlekedésre használt része középszürke vulkáni kiskockakő burkolatot kap, a gépjármű forgalom elől elzárt, patakparti rész pedig intenzív zöldfelület lesz, meglévő - megmaradó gyepfelülettel, új fák telepítésével.

Az iskola udvaránál megfelelő megközelítés lesz biztosított (védőkorlát a kapu előtt, akadálymentes parkoló), a patak felé eső kiteresedő részen pedig egy „minipark” kerül kialakításra, leülési felületet is biztosító növénykazettákkal.

A „minipark” részeként, a növénykazetták mellett, forgalomterelő oszlopokkal védett helyen kerül felállításra egy darab játszólem (mászóka), amelynek környezetében esésvédő burkolat készül.

A patakkal párhuzamos, vegyes forgalmú terület kiskockakő burkolatot kap, a gyalogos felületek nincsenek szintben elválasztva. Ezen a szakaszon egy sor párhuzamos parkoló kerül kialakításra, itt kap helyet egy darab akadálymentes parkolóhely is. A patakparti közterületet fasor határolja - védi e vegyes forgalmú területtől. Ez a terület (magassági értelemben) három részre tagolódik.

A tér nagy része a patakhoz lelépcsőző felület, fűrészelt - mattcsiszolt felületű világos kőburkolattal, a lépcsők helyenként ülő - fekvőfelületté szélesednek ki. A lépcsősorba átlósan futó rámpa metsz bele, amely egyrészt izgalmas, mégis elegáns formát hoz létre, másrészt pedig biztosítja a patak akadálymentes megközelítését.

A patak partján egy nagyobb összefüggő, lesüllyesztett területet alakítunk ki, bevonva az Eger patakot a város térrendszerébe. A süllyesztett térrészt (árvízvédelmi okokból) a jelenlegi pataktámfallal azonos koronaélű támfal veszi körül. A patak partján egy terebélyes fa, egy vízkedvelő magyar kőris kerül telepítésre, mely nyáron kellemes árnyékot ad.

A kivitelezés jellemzői, jelenlegi állása:

A területen megkezdett kivitelezési munkák során régészeti leletek kerültek elő, amelyek először próbafeltárást tettek szükségessé, ennek eredményei alapján pedig teljes felületű megelőző feltárást kellett elvégezni. A tervek szerinti kivitelezés a feltárások valamint az azt követő áttervezés és engedélyezés idején nem volt végezhető. A leletek felbukkanásának bekövetkezte, a régészeti feltárás kiterjedése, időszükséglete, közvetlen és közvetett hatással volt a műszaki tartalomra és a kivitelezésre.

A közterületi felújításokra vonatkozó vállalkozási szerződés szerint bármely régészeti lelet felbukkanása vis maiornak minősül. Ezek alapján a régészeti tevékenység, illetve a kapcsolódó áttervezési feladatok tekintetében felmerülő körülmény sem a Vállalkozónak sem pedig a Megrendelőnek nem felróható.

A felbukkant régészeti leletek jogszabályi előírások szerinti kezelése miatt szükségessé vált a szerződés véghatáridejének módosítása az alábbiakra tekintettel:

A Szúnyog köz tekintetében az érvényben lévő építési engedély alapján a munka régészeti megfigyelés mellett folyt. 2014.02.17 - én az építési napló bejegyzése szerint régészeti lelet bukkant fel. Megrendelő a vonatkozó jogszabályi előírásoknak megfelelően gondoskodott a leletmentésről és a régészeti feltárás megrendeléséről. Az építési napló bejegyzése szerint 2014.03.06 - án arról született döntés, hogy a régészeti emlékek megőrzése miatt a kivitelezési munka nem folytatható. 2014.03.21 - én a Vállalkozó, arra figyelemmel, hogy a Szúnyog közben a régészeti munkák miatt a kivitelezésben akadályoztatva van akadályközléssel élt a Megrendelő irányába. 2014.05.09-én a Vállalkozó a munkaterületet a Megrendelőnek visszaadta.

A régészeti feltárások előrehaladtával megállapíthatóvá vált, hogy a munkaterület mely – egyébként jól körülhatárolható - részét érinti a feltárás, ezért Megrendelő ezen jól körülhatárolt rész kivételével a munkaterületet a Vállalkozónak visszaadta, amelyet a Vállalkozó 2014. augusztus 6 - án visszavett.

A régészeti feltárások befejeztével a leletmentés miatti műszaki tartalommódosítási igények, feltételek konkretizálódtak. Ezt követően kerülhetett sor a szükséges tervezési és engedélyeztetési feladatokra, és csak ezután kerülhetett sor a még vissza nem adott munkaterület - rész Vállalkozó részére történő visszaadására.

Vállalkozó a már visszavett területrész tekintetében külön levélben jelezte, hogy bár leletmentés nem folyik ezen a terülten, de néhány kisebb munkától eltekintve érdemi munkavégzést csak akkor tud teljesíteni, ha ismertté válik a leletmentés miatti végleges műszaki tartalom.

A megelőző régészeti feltárás végleges kutatói feljegyzésének eredménye alapján egyértelművé vált, hogy a patak partjáig lelépcsőző "terasz" az eredeti tervek szerint nem valósítható meg*,* a korábbiakhoz képest az alábbiak szerint módosul.

A lépcsős terasz (és az azt körülvevő árvízvédelmi támfal) körvonala megváltozik, területe csökken, oly módon, hogy a védendő régészeti emlékek (falmaradványok) sértetlenül maradhassanak meg. A lépcsős terasz alaprajzi elrendezésének változása a közvetlenül kapcsolódó elemek kismértékű változását is magával vonja.

Ezek a feltárt, de visszatemetendő falak a térszínen megjelenítendők. Megjelenítésük jelzésértékű, nem pedig rekonstrukciós célú: a falak földalatti elhelyezkedését mutató alaprajzi megjelenítések a környező burkolattal azonos világos mészkőből.

A lépcsős terasz koncepciójában megmarad, ám ki kell kerülnie a megtartandó feltárt falakat. A terasz körvonala, ill. az a mentén körbefutó árvízvédelmi támfal úgy módosul, hogy a nyugati támfal a terasz alaprajzában egy negatív sarkot formálva kerüli ki a "V" alakban összefutó megőrzendő falakat. A keleti támfal kis mértékben elmozdul ill. iránya módosul úgy, hogy az itt megőrzendő falakat kikerülve, a teljes terület (patakkal megközelítőleg párhuzamos) főirányára merőlegesen zár a meglévő támfalra. Így a terasz téröble a patak felé nyílik.

A nyugati szélen, alaprajzilag "V" alakban összefutó, megtartandó falak a korábbi tervekben szereplő tervezett vízjáték ill. a vízjátékot kiszolgáló vízgépház területére esnek. A jelzett falak megtartása miatt a lelépcsőzés területe jelentős mértékben csökken. Mindezek miatt a tervezett vízjáték teljesen elmarad.

A csobogó elhagyása jelen helyzetben koncepcionálisan is letisztultabb tér - és formaképzést eredményez.

A közvetlenül csatlakozó területek kialakítása koncepciójában, diszpozíciójában nem változik a terasz körvonalának változása miatt, de minimális mértékben módosulnak. A nyugati oldalon a támfal vonalvezetésének megváltozása miatt az akadálymentes parkoló nem alakítható ki eredeti helyén, ott egy normál parkolóhely fér el. Az akadálymentes parkoló az iskola tornaterme előtt alakítandó ki. Ezt a változást követi le a gépkocsiforgalmat elzáró pollersor vonalvezetése.

A fentiek miatt leszűkült a terület a játszóeszköz környezetében, így itt (a korábbi homok helyett) gyalogos áthaladásra is alkalmas öntött gumi burkolat készül.

A tervek módosítását és az engedélyeztetéseket követően, 2015. márciusában indulhatott újra a kivitelezés. A közművek és a becsatlakozó utcák építését a lovasszobor elhelyezése és az azt övező park kialakítása követi, ezután kerül sor a patakhoz tartó lelépcsőzés megépítésére.

**Soft projektelemek**

A soft programokat két csoportra osztjuk:

* Miniprojektek (Egri Városfejlesztési Kft. Közvetítő Szervezetként jár el.)
* A közbeszerzéssel kiválasztott Educatio ’98 Kft. által lebonyolítandó programok

Elkülönített Programalap felhasználásával megvalósuló Miniprojektek

A Programalaphoz kapcsolódó feladatok elvégzése során az Egri Városfejlesztési Kft., konzorciumi partnerként, mint Közvetítő Szervezet járt el.

2013.05.15 - én a Bíráló Bizottság egyöntetű vélemény alapján meghozta a döntést, a kiírt két témakörben összesen 15 db pályázat támogatását szavazta meg. A támogatott „soft” tevékenységek fő célja, hogy kapcsolódjanak a város rehabilitációs projekt infrastrukturális beruházási céljaihoz. Így a támogatott miniprojektek között találunk olyan programokat, amelyek a megújult Dobó téren, az Eszperantó sétányon, a Kis Dobó téren és egyéb közterületeken valósultak meg; ezen kívül volt még kiállítás, várostörténeti vetélkedő, közös zenélés, különféle kerékpáros programok; készült egy interaktív honlap, és egy új városi kiadvány is.

A pályázatok témakörönkénti megosztása a következő:

* ÉMOP-2009-3.1.2./C-PA-1. „*Biztonságos környezetbarát városi közlekedés elősegítése, népszerűsítése, szemléletformáló akciók Egerben”*: **5 db, a megítélt támogatás: 7.300.000,- Ft**
* ÉMOP-2009-3.1.2./C-PA-2. *„Közösségi programok, akciók az egriek helyi kötődésének erősítése és vonzóbb, élettelibb belvárosi közösségi terek kialakítása érdekében”*: **10 db, a megítélt támogatás: 10.700.000,- Ft**

A Bíráló Bizottság javaslata alapján a Közvetítő Szervezet 15 szervezet részére, összesen 18 millió Ft összegű támogatás odaítéléséről döntött. A Kedvezményezettekkel a Támogatási Szerződés aláírására 2013.06.19 - én került sor ünnepélyes keretek között. Ezután nyújthatták be előlegigénylési kérelmüket.

A 2013. és 2014. évben mind a 15 kedvezményezett civil szervezet megvalósította programját.

A megvalósult projektek a következők voltak:

|  |  |
| --- | --- |
| Pályázó neve | Miniprojekt címe / Tartalma |
| Egri Városszépítő Egyesület | EgeRegél, www.egerege.hu interaktív honlap készítése / elkészült egy honlap egy helytörténeti kutatómunkára alapozva, amely bemutatja a felújítási munkálatok eredményét, felújított helyszíneket, emlékműveket, köztereket, stb. |
| Pinceszínház Eger Művészeti Közhasznú Egyesület | Az Egri Pinceszínház elképzelése az újjáépülő belvárosi terekre / a megújult Dobó téren Alkotó és Művésztelep megrendezése különféle fellépőkkel, valamint Szabadtéri Gyermekszínházi Fesztivál előadásainak bemutatása valósult meg. |
| Életminőségért Alapítvány | Város a vár alatt / Kortárs művészeti programok a városrehabilitációban érintett tereken. |
| Életfa Környezetvédő Szövetség | „Civilek érted-értünk” / Családi nap megrendezése a belvárosi rehabilitációs projekt fejlesztési helyszíneit bemutató városismereti versennyel egybekötve. |
| Heves Megyei Mérnöki Kamara | Új Egri Képeskönyv (Amiről Eger belvárosa mesél) / a megújuló belvárost bemutató helytörténeti kiadvány készült el ünnepélyes könyvbemutatóval egybekötve. |
| Egri Családsegítő Alapítvány | „Új nézőpont” – egri diákok a megújuló Egerben / egy közösségi programsorozat, melynek fő célja a belváros feltérképezése, a felújított terek, épületek bemutatása, ezután a tapasztalatokból alkotások létrehozása és bemutatása volt. |
| Heves Megyei Honismereti Egyesület | „Summáját írom…” Várostörténeti vetélkedő / általános iskolai helytörténeti és várostörténeti vetélkedők megszervezése, lebonyolítása |
| Kereskedők Eger Belvárosáért Egyesület | Az egriség három pillére / kamara-kiállítás és 10 alkalomból álló programsorozat megszervezése, valamint 20 alkalommal középiskolások számára irodalmi előadóestek megtartása. |
| Kaptárkő Természetvédelmi és Kulturális Egyesület | Közel a természet / információs táblák kihelyezése az Eger patakhoz, vízvizsgálati foglalkozások diákok számára, a belváros terein található fák informatív táblával való ellátása, valamint Zöld Kör előadássorozat megtartása |
| ForFitt Sportegyesület | Alternatív közlekedési terv kidolgozása Eger belvárosában / Igényfelmérés készítése a lakosság körében, ezt követően tanulmány készítése a közlekedés alternatív megoldásaira, a legmegfelelőbb útvonalak, menetidők online felületen való megjelenítése. |
| Heves Megyei Kereskedelmi és Iparkamara | „Tekerjetek Egerben!” – A fenntartható és biztonságos közlekedés, „zöld” gondolatok népszerűsítése az egri vállalkozások és munkavállalóik, családtagjaik körében / kerékpáros vetélkedők megrendezése a rehabilitációval érintett belvárosi részek bevonásával 2 alkalommal |
| Bartakovics Béla Kulturális Szövetség | Hevesy Sándor Emléknap/ Hevesy Sándor Emléknap megrendezése és a hozzá kapcsolódó kiállítás megszervezése |
| H-Union Magyar Társadalom- és Gazdaságfejlesztési Szövetség | Városi kerékpározás népszerűsítése és feltételeinek biztosítása / igényfelmérés, valamint a biztonságos és kulturált kerékpározás szabályainak megismertetése a lakossággal |
| Greenside Környezetvédő Egyesület | Patakparti zenés estek / közösségi zenélési programsorozat a megújult belvárosi köztereken |
| Egri Hegyi Sportegyesület | Bringával Egerben – a biztonságos kerékpáros közlekedés népszerűsítése a 10-14 éves korosztály körében / előadások a városi kerékpáros közlekedés szabályairól, alternatív testnevelés órák, kerékpáros KRESZ kiadvány készítése és terjesztése az iskolákban, kerékpáros napok iskolai közösségeknek, kerékpáros kresz-vetélkedő |

Educatio ’98 Kft. által lebonyolított soft programok

Közbeszerzési eljáráson történt kiválasztását követően Eger MJV Önkormányzata és az Educatio ’98 Kft. között 2012. december 21 - én jöttek létre a Megbízási szerződések a feladatok lebonyolítására. A megbízásban szereplő feladatok összehangolásához biztosítottuk a Kft. számára az infrastrukturális fejlesztések építési ütemezéséről és jellemzőiről szóló információkat. Az Educatio ’98 Kft. az építési projektekhez igazodva a következő programok lebonyolítását végezte, amelyek a 2014. évben teljes körűen megvalósultak:

1. Identitásteremtés, közösségépítés Eger belvárosában soft projekt témakör keretében:

1.1. Egri Egyesített Rendezvénynaptár létrehozása, működtetése – Megvalósult az eger.hu honlapra integrált formában

1.2. Eger közelről – belváros-ismereti séták és helytörténeti kiadvány egrieknek

- 50 db városismereti séta az akcióterületen: Megvalósult kifejezetten az Egerben tanuló diákok számára, az iskolák segítségével megszervezve.

- 1 kapcsolódó helytörténeti kiadvány 2000 példányban: Megjelent 2014-ben „Eger a megújuló város” – „Eger múltja és jelene a 2012-ben kezdődött belvárosi rehabilitációs program tükrében” címmel.

2. Környezettudatosság elterjesztése, szemléletformálás az egri belvárosban soft projekt keretében:

2.1. Interaktív környezetvédelmi és környezeti nevelési portál és klub létrehozása, működtetése (egergreen.hu): a klubesemények az előre meghirdetett időpontok és tematika szerint 2014. évben megvalósultak.

2.2. Természeti értékünk az Eger patak – lakossági tájékoztató és szemléletformáló akciók:

Megvalósítása 2014. évben az iskolák széles körének bevonásával megtörtént (benne koncepció az Eger patak védelmére, fotópályázatok és kiállítások, medertisztítási akciók).

III. A projekt tartalmát érintő változások

**A Támogatási szerződés módosításai**

A Támogatási szerződés megkötése óta 12 alkalommal nyújtottunk be módosítási kérelmet. Az 1 - 9. sz. Támogatási szerződésmódosítások 2013-ban történtek, a módosítások tárgyáról, tartalmáról és eredményéről az előző évi, Eger MJV Önkormányzata Közgyűlése által elfogadott tájékoztatóban részletesen beszámoltunk.

A **10. számú** Támogatási szerződés módosítást2014. április 24-én nyújtottuk be,műszaki tartalomváltozás miatt vált szükségessé. A Vállalkozási szerződés megkötését követően, a Városháza projektelem kivitelezési munkáinak megkezdését követően olyan, előre nem látható körülmények merültek fel, amelyek a terv, az építési engedély és a vállalkozási szerződés módosítását tették szükségessé. A szerződésmódosítás jóváhagyásra került minden érintett szervezet részéről.

2014. szeptember 11 - én kértük a Támogatási szerződés **11. számú módosítását,** melyre szintén műszaki okokból, a közterületi kivitelezések során, vis maiornak minősülő régészeti tevékenység miatt került sor. A kivitelezés megkezdését követően a szerződés teljesítése során olyan, a Kivitelező konzorcium és az Önkormányzat érdekkörén is kívül eső körülmények merültek fel, amelyek a szerződéskötéskor nem voltak ismertek. A régészeti feltárás kiterjedése, időszükséglete, közvetlen és közvetett hatása a műszaki tartalomra és a kivitelezésre nem voltak előre láthatóak. A régészeti megfigyelés során felbukkant régészeti leletek jogszabályi előírások szerinti kezelése miatt a Vállalkozási szerződés véghatáridejének módosítása, valamint erre tekintettel*,* a projekt befejezési határidejének módosítása vált szükségessé, ezzel párhuzamosan a pénzügyi mellékletek féléves ütemezésének módosítását is benyújtottuk. A kérelmet a Norda befogadta, a szerződésmódosítás aláírásra került.

A **12. számú** Támogatási szerződés módosításaköltségsorok közötti átvezetést tartalmazott. Elszámolható bruttó költség átcsoportosítását végeztük el a Pénzügyi Útmutató szabályainak megfelelő módon. A költség átcsoportosítása a közterületek felújításának és közműkiváltásának sorait, valamint a tervezési költségsort érintette, az előbbin növelést, utóbbin azonos összegben csökkentést hajtottunk végre. A jóváhagyás megtörtént, a szerződésmódosítás létrejött.

**Változás bejelentések**

A Támogatási szerződés megkötése óta eltelt időszakban a projekt műszaki és pénzügyi változásaihoz kapcsolódóan 38 alkalommal nyújtottunk be változás bejelentési kérelmet, mely kérelmek 58 témában fogalmaztak meg változást a Közreműködő Szervezetszámára.

A változás bejelentések tartalmukat tekintve adminisztratív, közbeszerzési, műszaki és pénzügyi jellegű módosításokra vonatkoztak a következő arányban:

2012 - ben 9 ügyben, 2013 - ban 16, míg 2014 - ben 8 témában jeleztünk változást, az idei év eddig eltelt időszakában pedig 3 esetben.

IV. A projekt gazdasági és pénzügyi jellemzői

**A projekt egészére vonatkozó legfontosabb adatok**

A 2011. december 21 - én megkötésre került és többször módosított (projekt elszámolható költségére illetve a támogatási összeg vonatkozásában a 7. sz. és 12. sz. módosítások) Támogatási szerződés alapján a belváros rehabilitációs projekt támogatás szempontjából elszámolható összköltsége **5.225.673.938 Ft**. A támogatás szempontjából elszámolható összköltség forrásai:

* támogatás: **3.992.510.259 Ft**
* önerő: **1.233.163.679 Ft**

A projekten belül az egyes projektelemek esetében eltérő a támogatás intenzitása. Az Önkormányzati projektelemek között 85 %-os, 50 %-os, 41,93 %-os intenzitású támogatottság jelenik meg, az átlagintenzitás mértéke: 76,4 %

A költségvetés bruttó elszámolású, mivel a projekt megvalósítása tekintetében az Önkormányzat általános forgalmi adó levonási jogával nem élhet. A támogatás és önerő tekintetében tehát az áfa - val növelt költség képezi az alapot. Ez alól kivételt képez a vízi közmű megvalósítása, valamint az Agria Parkoló Kft. és az Érseki Vagyonkezelő Központ által megvalósításra kerülő projektelemek (parkolóház, Bartakovics Béla Művelődési Ház).

A költségek és forrásainak konzorciumi partnerenkénti megoszlása jelenleg a következő:

Adatok: Ft-ban!

|  |  |  |  |
| --- | --- | --- | --- |
| **Konzorciumi partner** | **Elszámolható költség** | **Támogatás** | **Önerő** |
| EMJV Önkormányzat | 4.301.405.881 | 3.519.467.411 | 781.938.470 |
| Agria Parkoló Kft. | 760.100.000 | 333.500.000 | 426.600.000 |
| Konventuális Ferences Minorita Rend | 123.266.454 | 104.776.486 | 0\* |
| Egri Református Egyházközség | 10.031.603 | 8.526.862 | 1.504.741 |
| Érseki Vagyonkezelő Központ | 10.550.000 | 8.967.500 | 1.582.500 |
| Egri Városfejlesztési Kft. | 20.320.000 | 17.272.000 | 3.048.000 |
| Összesen: | 5.225.673.938 | 3.992.510.259 | 1.233.163.679 |

\* 18,5 MFt összegű önerő átvállalásáról Közgyűlési döntés született.

**A projekt megvalósulását befolyásoló szabályok**

A projekt jogszabályi hátterében felmerült változásokat, a projekt változásokhoz történő igazítását, módosítását az előző évi beszámolóban részletesen bemutattuk. A következőkben a lényeges befolyásoló tényezőket emeltük ki összefoglalásként.

**A projektet érintő szabályok és azok változásai**

Az új vízi közmű törvény

A Támogatási szerződés aláírását követően fogadta el az Országgyűlés a Vízi közmű szolgáltatásról szóló 2011. évi CCIX. törvényt. Ennek hatására a Közgyűlés a vízi közművek kiváltásának Önkormányzat részéről történő megvalósításáról döntött, melyhez a Konzorciumi szerződés, a Támogatási szerződés és mellékleteinek módosítása megtörtént, ezzel a Vízmű Zrt. kilépett a konzorciumból.

Közbeszerzésekről szóló 2011. évi CVIII. törvény

A törvény 2012. január 1 - jén lépett hatályba, szabályozásának megfelelően kellett eljárni a közbeszerzések kiírása, a szerződéskötések és a felmerülő szerződésmódosítási igények teljesítése esetében. Valamint a 4/2011.(I.28.) számú Kormányrendelet szabályait is alkalmazva kötelező eljárni a közbeszerzési eljárások, szerződésmódosítások utólagos vagy ex-ante ellenőrzése tekintetében.

A 4/2011.(I.28.) számú Kormányrendelet

A 2012. július 1 - én hatályba lépett 4/2011. (I.28.) Kormányrendelet által szabályozott, 30 % mértékű szállítói előleg igénybevételének lehetőségét és feltételeit minden, a projekt megvalósítására megkötött kivitelezői Vállalkozási szerződés tartalmazta.

A vonatkozó 4/2011. Korm. rendelet 57.§  (1b) pontja alapján biztosítani kell a szállító részére a szerződés elszámolható összege 30%-ának megfelelő mértékben szállítói előleg igénylésének lehetőségét.

Pénzügyi elszámolások részletes szabályai elnevezésű útmutató

A Pénzügyi útmutató szabályai a Támogatási szerződés megkötésétől számítva három alkalommal (2012. február, 2012. október és 2013. január) módosultak. Legtöbb esetben a jogszabályok módosításából eredő változások átvezetésére került sor. Ugyanakkor történtek olyan módosítások, melyek jelentős hatást gyakoroltak a projekt helyzetére, azonban a szabályoknak, a változásból adódó kötelezettségeknek a projektmenedzsment határidőben, elmaradás nélkül eleget tett.

**Közbeszerzések**

A közbeszerzési szabályoknak megfelelően lefolytatott eljárások sikeres lezárásnak eredményeként megkötésre kerültek a vállalkozási szerződések. A legjelentősebb és legösszetettebb közbeszerzési eljárást a közterületek megújítását megvalósító kivitelező kiválasztása jelentette.

2014-ben két vállalkozási szerződés módosítása vált szükségessé. A Városháza felújítása esetében műszaki tartalomváltozás és ezzel összefüggő teljesítési határidő módosítás miatt, illetve a Közterületek esetében a Dobó téren elvégzett régészeti ásatás eredményéből adódó műszaki tartalomváltozás, illetve a Végvári vitézek terén folytatott ásatásokkalösszefüggésben szintén a teljesítési határidő módosítása miatt.

Mindkét esetben a módosítás létrejöttéhez a Közreműködő Szervezet támogató véleménye és a Miniszterelnökség Közbeszerzési Felügyeletért Felelős Helyettes Államtitkárság Közbeszerzési Felügyeleti Főosztálya (KFF) által kiadott jóváhagyó nyilatkozat volt szükséges.

**Pénzügyi információk**

A költség elszámolásokat, kifizetési kérelmeket, pénzügyi eseményeket bemutató fejezetben elsősorban a 2014 - es naptári év adatait és eseményeit prezentáljuk, ezáltal az előző évi beszámolóban bemutatott adatokkal átfedések (2014.01.01-2014.03.31. közötti időszak) tapasztalhatóak, továbbá bizonyos témakörök esetében egy konkrét év kiemelése nem mutat teljes képet, ezért a megvalósítási időszak egészére nyújtunk betekintést.

**1. Előlegek**

A támogatás **kedvezményezettjeként igénybe vehető előlegekről** az alábbi összefoglalást készítettük:

Adatok: ezer Ft-ban

|  |  |  |  |  |
| --- | --- | --- | --- | --- |
| **Konzorciumi tag** | **Utófinanszírozott elemek előlege** | | **Fordított ÁFA**  **előleg** | |
| Lehívott | Elszámolt | Lehívott | Elszámolt |
| **EMJV Önkormányzata** | 129.111 | 129.111 | 300.000 | 300.000 |
| **Egri Városfejlesztési Kft.** | 6.045 | 6.045 | 0 | 0 |
| **Összesen:** | 135.156 | 135.156 | 300.000 | 300.000 |

Utófinanszírozású projektelemekre megítélt előleg

Konzorciumi szinten az utófinanszírozott projektelemekre folyósított előlegek teljes összegére megtörtént az elszámolások jóváhagyása. Az előleg igénybevétele nem rulírozó módon történt, így az elszámolást követően újból nem vehető igénybe.

Fordított áfa előleg

A fordított áfa finanszírozására lehívott 300.000 ezer Ft összegű előleg kizárólag az Önkormányzat által megvalósításra kerülő, szállítói finanszírozású projektelemek kapcsán volt felhasználható és ezt sem rulírozó módon nyújtották.

A fordított áfa előleg elszámolása 2014. november 24 - én 100 %-ban megtörtént. Az előző, 2013 - ra vonatkozó beszámolási időszakban az elszámolás aránya még csak 36,7 % volt. A projekt két legjelentősebb infrastrukturális eleme a „Közterületek megújítása” és a „Városháza felújítása” 2014 - ben zajlott (Közterületek egy elemének kivitelezése még jelenleg is zajlik), a fordított áfa elszámolásának jelentős része a 2014. évre esett.

A fordított áfa előleg jóváírása a projekt elkülönített számlán 2012. szeptember 19 - én történt meg. A fizikai megvalósítási ütemtervet figyelembe véve látható volt, hogy az előleg keret felhasználása 2013 -ban kezdődik meg, így az áfa-előleg fel nem használt összegének lekötéséről született döntés. Az egyes periódusok lejártával – az előre látható intervallumon belül - a várhatóan kifizetésre kerülő fordított áfa összegével korrigált betét kerül elhelyezésre. A lekötésekből származó kamatbevétel 2014 - ben 1.115 ezer Ft volt, melyet a korábbi években képződő kamatbevétellel azonos módon, a projekt megvalósulására kell fordítani.

**A Kivitelezők részéről igénybe vehető szállítói előleg** szabályait a 4/2011.(I.28) Kormányrendelet 57. §-a tartalmazza. Speciális szabályokat a 2. § (1) bekezdés 16.a. pontja szerinti közszféra szervezet kedvezményezettek Kbt. hatálya alá tartozó közbeszerzési eljárás eredményeként kötött szerződések esetében fogalmaz meg:

* a projektgazda köteles biztosítani a szállító részére a szerződés elszámolható nettó összege 30 %-ának megfelelő mértékben a szállítói előleg igénylésének a lehetőségét,
* a szállítói előleget a szállító is közvetlenül igényelhető a Közreműködő Szervezettől (a gyakorlatban azonban ez a lehetőség még nem volt alkalmazható, így a projektmenedzsment szervezet Egri Városfejlesztési Kft.általi előkészítés mellett, az Önkormányzat nyújthatta be a szállítói előleg igénylését.)

A szállítói előleg esetében is érvényesülnie kellett a támogatás intenzitás mértékének, az önerő kifizetését követően, annak igazolása mellett volt benyújtható a szállítói előleg támogatás tartalmának kifizetésére irányuló kérelem. A szállítói előleg tehát a projekt keretén belül elszámolható költségnek minősül, vagyis lehetőséget jelentett a szállítók részére fizetendő előleg biztosítására és utólag (előlegszámlával) történő elszámolására. A folyósított szállítói előlegek előlegszámlákkal történő, úgynevezett „technikai utóelszámolása” minden esetben 100 %-ban megtörtént.

Szállítói előleg igénybevételére és elszámolására az alábbi esetekben került sor (az adatok a támogatás és önerő rész összegét is tartalmazzák):

Adatok: ezer Ft-ban!

|  |  |  |  |  |  |
| --- | --- | --- | --- | --- | --- |
| **Projektelemek** | **Tám. int. (%)** | **Eger MJV Önkorm.** | **Agria Parkoló Kft** | **Konventuális Ferences Minorita Rend** | **Elszámolás mértéke 2015.02.28-ig** |
|  | | |
| Irgalmasok kápolnája restaurátori munka | 85 | 5.732 | -- | -- | 100 % |
| Városháza | 85 | 90.233 | -- | -- | 100 % |
| Közterületek megújítása | 80,895\* | 327.219 | -- | -- | 85 % |
| Parkolóház | 43,8758 | -- | 760.100 | -- | 100 % |
| Minorita templom építészet | 85 | -- | -- | 19.469 | 100 % |
| Minorita templom restaurátori munka | 85 | -- | -- | 9.649 | 100 % |
| Összesen: | -- | 423.184 | 760.100 | 29.118 | 96 % |

\*A közterületek megújításához tartozó 10 db projektelem átlagintenzitása

A Minorita Rend már 2013-ban, az Agria Parkoló Kft pedig 2014-ben a végszámlában teljes egészében elszámolt kivitelezőjével a szállítói előleg tekintetében is. Maradéktalanul elszámolt továbbá a Városháza kivitelezői konzorciuma.

A közterületek kivitelezői konzorciuma esetében a számlázási ütemek szerint a számlázandó vállalkozási díj arányával azonos mértékben történő előleglevonás megtörtént. Jelenleg a végszámlához tartozó, 49.083 ezer Ft összegű előleg elszámolása van még hátra, ez az előlegösszeg a fizikai teljesítés után a végszámlában kerül elszámolásra.

**2. Elszámolások (kifizetési kérelmek vizsgálata)**

A projekt kapcsán kiállított összes számla, valamint a fordított Áfa elszámolások a megfelelő dokumentációk összeállítása után benyújtásra kerültek a Közreműködő Szervezethez a támogatás lehívása érdekében.Az elszámolásokat a Közreműködő Szervezet elfogadta, a kapcsolódó támogatásokat kifizette.

**Összefoglalás projekt szinten**

Jelen beszámoló készítéséig projekt szinten 63 alkalommal nyújtottunk be elszámolásra kérelmet a Közreműködő Szervezet részére, melynek során 4.777.739 ezer Ft beruházási költség elszámolás került jóváhagyásra. Ebből 2014-ben 19 kérelmet továbbítottunk, mely elszámolások maradéktalanul jóváhagyásra kerültek. 2015-ben további 4 kérelem benyújtása és jóváhagyása történt meg, melyek elszámolandó költségtartalma 217.211 ezer Ft.

A benyújtott elszámolásokról az alábbi összefoglalást készítettük.

Adatok: ezer Ft-ban!

|  |  |  |  |  |
| --- | --- | --- | --- | --- |
| **Konzorciumi partner** | **Összes elfogadott elszámolás**  **(1-63. sz. kifiz. kérelem)** | | **Ebből 2014-ben elfogadott**  **elszámolás (40-59.sz. kifiz)** | |
| **elszámolt költség** | **jóváhagyott támogatás** | **elszámolt költség** | **jóváhagyott támogatás** |
| Eger MJV Önkormányzata | 3.855.430 | 3.147.685 | 2.552.161 | 2.061.386 |
| Konventuális Ferences Minorita Rend | 123.266 | 104.776 | 25.042 | 21.285 |
| Református Egyházközség | 10.032 | 8.527 | 0 | 0 |
| Érseki Vagyonkezelő Központ | 10.550 | 8.967 | 0 | 0 |
| Egri Városfejlesztési Kft. | 18.361 | 15.607 | 6.820 | 5.898 |
| Agria Parkoló Kft. | 760.100 | 333.500 | 760.100 | 333.500 |
| Összesen | 4.777.739 | 3.619.062 | 3.344.123 | 2.422.069 |

Az összes, jóváhagyott támogatási összeg 1.137.560 ezer Ft erejéig kedvezményezetti és szállítói előleg igénybevételt (ide értve a közterületi végszámlában még elszámolandó 38.742 ezer Ft összegű szállítói előleget is), 2.481.502 ezer Ft összegben pedig pénzmozgással járó tranzakciót takar.

A 2014 - es naptári év során jóváhagyott 2.422.069 ezer Ft támogatási összegből 1.549.951 ezer Ft összegű támogatás tényleges utalására került sor, 872.118 ezer Ft összegben pedig kedvezményezett, valamint szállítók részére nyújtott előleg elszámolása történt.

A jóváhagyott támogatási összegek kifizetési forma szerinti megbontását évenkénti bontásban

- a 2015. évi várható kifizetési összegeket is bemutatva- a teljes projektre vonatkozóan a következő diagramban foglaltuk össze.

**3. A támogatás kifizetésének előrehaladottsága**

A teljes projekt megvalósítására megítélt 3.992.510 ezer Ft összegű támogatásból 2014. december 31-ig a kifizetett támogatási összeg (ideértve az előlegeket is) 3.384.963 ezer Ft, amely 84,78 % kifizetési arányt mutat.

A jelen beszámoló készítéséig lezárt elszámolásokat is figyelembe véve, összesen 3.619.062 ezer Ft támogatási összeg került lehívásra és kifizetésre, mely a kifizetés arányát 90,65 %-ra emelte.

**4. Az elszámolások vizsgálata projektelemenként**

A fenti táblázatokból jól látható az is, hogy kiemelkedő arányt mutat a 2014. évben felmerült költségek és a lehívott támogatás nagysága. Ennek oka, hogy a projekt bekerülési költség tekintetében legjelentősebb projektelemei, a Városháza és a 10 elemet tartalmazó Közterületek kivitelezése megkezdődött 2013. utolsó negyedévében, majd a részszámlák kiállítása és a pénzügyi elszámolás jelentős része 2014-ben bonyolódott.

Tekintettel arra, hogy 2014-ben gyakorlatilag ezeknek a projektelemnek a műszaki és pénzügyi megvalósítása zajlott, párhuzamosan bonyolítva a kapcsolódó szolgáltatások és soft elemek programját, a következőkben elemenkénti bontásban is bemutatjuk a pénzügyi információkat.

* **Közterületek megújítása**

A 2013. november 13-án aláírt, majd két esetben módosításra került Vállalkozási szerződés nettó összege 2.148.500 ezer Ft összegű vállalási díjat tartalmaz. A szerződésben a háromtagú Kivitelezői konzorcium 10 különböző közterületi projektelem felújítási, közműkiváltási munkáit vállalta, melynek elemenkénti, munkatípusonkénti, intenzitásonkénti és áfa alkalmazás szerinti megbontását az alábbi táblázatban mutatjuk be.

|  |  |  |  |  |
| --- | --- | --- | --- | --- |
|  |  |  |  | Adatok: Ft-ban |
| Közterületek | **Fordított áfa-val érintett elemek** | **Egyenes Áfa-val érintett elemek** | **Nem támogatott munkarészek** | **Összesen** |
| **Dobó tér (85 %)** |  |  |  |  |
| Zöldfelület, közterület fejlesztési költségek | 682 125 015 |  |  | 682 125 015 |
| Csapadék | 34 702 930 |  |  | 34 702 930 |
| Közvilágítás | 114 492 040 |  |  | 114 492 040 |
| víz és szennyvíz (nettó elsz.) (int 41,93 %) | 43 100 304 |  |  | 43 100 304 |
| Összesen: | 874 420 289 | - | - | 874 420 289 |
| Halpiac (Centrum parkoló) (85 %) |  |  |  |  |
| Zöldfelület, közterület fejlesztési költségek | 280 329 524 |  | 25 696 804 | 306 026 328 |
| Csapadék | 17 074 568 |  |  | 17 074 568 |
| Közvilágítás | 11 898 442 |  |  | 11 898 442 |
| víz és szennyvíz (nettó elsz.) (int 41,93 %) | 40 546 348 |  |  | 40 546 348 |
| Összesen: | 349 848 882 | - | 25 696 804 | 375 545 686 |
| Szúnyog köz (85 %) |  |  |  |  |
| Zöldfelület, közterület fejlesztési költségek |  | 200 350 099 |  | 200 350 099 |
| Csapadék | 10 127 314 |  |  | 10 127 314 |
| Közvilágítás | 11 035 966 |  |  | 11 035 966 |
| víz és szennyvíz (nettó elsz.) (int 41,93 %) | 25 221 064 |  |  | 25 221 064 |
| Összesen: | 46 384 344 | 200 350 099 | - | 246 734 443 |
| Eszperantó sétány(85 %) |  |  |  |  |
| Út, kerékpárút, járda építése, felújítása |  | 58 485 657 | 3 259 488 | 61 745 145 |
| Csapadék | 6 440 995 |  |  | 6 440 995 |
| Közvilágítás | 10 323 873 |  |  | 10 323 873 |
| víz és szennyvíz (nettó elsz.) (int 41,93 %) | 2 101 442 |  |  | 2 101 442 |
| Összesen: | 18 866 310 | 58 485 657 | 3 259 488 | 80 611 455 |
| Közösségi tér (85 %) |  |  |  |  |
| Zöldfelület, közterület fejlesztési költségek |  | 41 773 436 |  | 41 773 436 |
| Csapadék | 1 155 826 |  |  | 1 155 826 |
| Összesen: | 1 155 826 | 41 773 436 | - | 42 929 262 |
| Dózsa tér - Dobó utca(85 %) |  |  |  |  |
| Út, kerékpárút, járda építése, felújítása |  | 111 095 123 |  | 111 095 123 |
| Csapadék | 27 036 851 |  |  | 27 036 851 |
| Közvilágítás | 12 052 165 |  |  | 12 052 165 |
| víz és szennyvíz (nettó elsz.) (int 41,93 %) | 3 919 284 |  |  | 3 919 284 |
| Összesen: | 43 008 300 | 111 095 123 | - | 154 103 423 |
| Bajcsy utca (85 %) |  |  |  |  |
| Út, kerékpárút, járda építése, felújítása | 79 093 581 |  |  | 79 093 581 |
| Csapadék | 26 500 598 |  |  | 26 500 598 |
| Közvilágítás | 3 001 613 |  |  | 3 001 613 |
| víz és szennyvíz (nettó elsz.) (int 41,93 %) | 28 874 512 |  |  | 28 874 512 |
| Összesen: | 137 470 304 | - | - | 137 470 304 |

|  |  |  |  |  |
| --- | --- | --- | --- | --- |
| Jókai utca(85 %) |  |  |  |  |
| Út, kerékpárút, járda építése, felújítása | 37 048 253 |  |  | 37 048 253 |
| Csapadék | 4 498 092 |  |  | 4 498 092 |
| Közvilágítás | 1 718 058 |  |  | 1 718 058 |
| víz és szennyvíz (nettó elsz.) (int 41,93 %) | 1 819 844 |  |  | 1 819 844 |
| Összesen: | 45 084 247 | - | - | 45 084 247 |
| Gólya utcai játszótér (85 %) |  |  |  |  |
| Zöldfelület, közterület fejlesztési költségek |  | 19 803 441 |  | 19 803 441 |
| Csapadék | 1 455 343 |  |  | 1 455 343 |
| víz és szennyvíz (nettó elsz.) (int 41,93 %) | 1 646 890 |  |  | 1 646 890 |
| Összesen: | 3 102 233 | 19 803 441 | - | 22 905 674 |
| Kis Dobó tér (50 %) |  |  |  |  |
| Út, kerékpárút, járda építése, felújítása | 63 370 078 |  | 107 425 | 63 477 503 |
| Csapadék | 13 573 095 |  |  | 13 573 095 |
| Közvilágítás | 3 792 091 |  |  | 3 792 091 |
| víz és szennyvíz (nettó elsz.) (int 41,93 %) | 13 533 733 |  |  | 13 533 733 |
| Összesen: | 94 268 997 | - | 107 425 | 94 376 422 |
|  | Közterületi elemek között nem megosztható tételek | | |  |
| Gáz |  |  | 14 536 179 | 14 536 179 |
| Hírközlés |  |  | 5 535 378 | 5 535 378 |
| Elektromos munkák |  |  | 38 014 238 | 38 014 238 |
| Állapotfelmérés,lőszermentesítés |  |  | 16 208 000 | 16 208 000 |
| Összesen: | - | - | 74 293 795 | 74 293 795 |
| **MINDÖSSZESEN:** | **1 613 609 732** | **431 507 756** | **103 357 512** | **2 148 475 000** |

A fenti részletezettségnek kifejezetten jelentősége van a költségek elszámolásakor, a támogatás lehívásakor, hiszen a fenti megbontásnak tükröződnie kell a kifizetési kérelemben, összhangban kell lennie a jóváhagyott pályázati költségvetéssel.

A fenti részletezés még további, kivitelezői konzorciumi tagokra történő megbontást is igényel, abból kifolyólag, hogy a számlázás, valamint az igénybevett szállítói előlegek elszámolása kivitelezőikonzorciumi tagonként történik.

A konzorcium által igénybevett, illetve a Vállalkozási szerződésben meghatározott készültségi fokok (25 % - 40 % - 55 % - 70 % - 85 %) teljesítésével összhangban benyújtott 5 db részszámlában, a teljesítéssel arányos mértékben elszámolt szállítói előleg jelenlegi állapotát az alábbiakban mutatjuk be:

Adatok: ezer Ft-ban

|  |  |  |  |
| --- | --- | --- | --- |
|  | **Igénybevett szállítói előleg (nettó ktg)** | **Elszámolt szállítói előleg (nettó ktg)** | **Elszámolás aránya** |
| Konzorcium 1. tag Penta | 81.805 | 70.432 | 86,1 % |
| Konzorcium 2. tag Colas | 184.061 | 156.646 | 85,1 % |
| Konzorcium 3. tag EuroCampus | 61.353 | 51.058 | 83,2 % |
| Összesen: | 327.219 | 278.136 | 85,0 % |

A Közterületek megújítása projektelem esetében, a szállítói előleg igénybevételének kérelmétől eltekintve, 10 alkalommal nyújtottunk be kifizetési kérelmet.

Adatok: ezer Ft-ban

|  |  |  |  |
| --- | --- | --- | --- |
| **Kifizetési kérelem tárgya** | **Elszámolt költség összege** | **Kifizetett támogatás** | **Elszámolt szállítói előleg**  **(támogatás)** |
| 1. részszámla (25%) elszámolása | 537.119 | 297.705 | 64.307 |
| 1. részszámla fordított áfa elszámolása | 88.977 | 69.837 | - |
| 2. részszámla (40%) elszámolása | 323.877 | 244.584 | 41.316 |
| 2 részszámla fordított áfa elszámolása | 59.107 | 50.178 | - |
| 3. részszámla (55%) elszámolása | 334.804 | 219.557 | 40.255 |
| 3. részszámla fordított áfa elszámolása | 63.193 | 53.497 | - |
| 4. részszámla (70%) elszámolása | 326.343 | 219.195 | 39.320 |
| 4. részszámla fordított áfa elszámolása | 77.303 | 64.965 | - |
| 5. részszámla (85%) elszámolása | 326.359 | 231.975 | 38.644 |
| 5. részszámla fordított áfa elszámolása | 80.908 | 67.995 | - |
| Összesen | 2.217.991 | 1.519.488 | 223.842 |

A táblázatban a kifizetett támogatás összege a jóváhagyott támogatási összeg elszámolt szállítói előleggel csökkentett összegét mutatja.

Magyarázatra szorul továbbá az adott részszámlák benyújtásától elkülönülten, más időpontban történő fordított áfa elszámolás benyújtása. A fordított áfa esetében az adófizetési kötelezettséget az Önkormányzat teljesíti, mely a tárgyhónapot követő hónapban benyújtásra kerülő Áfa bevallásban jelenik meg. A fordított áfa elszámolásának alapdokumentuma pedig a benyújtott Áfa bevallás.

Összességében megállapítható, hogy a közterületek megújításának pénzügyi elszámolása időben, összegében és arányaiban is eleget tesz a szerződésben foglaltaknak és a jelenlegi készültséget tekintve elvárható állapotnak. A műszakilag teljesített, a teljesítésről kiállított számlák alapján a pénzügyileg is rendezett 85 %-os készültségi fokot követően már csak a 100 %-os teljesítés elérésével kiállítható végszámla elszámolása következik.

* **Városháza**

A Városháza felújítására 2013. szeptember 26-án jött létre Vállalkozási szerződés. A sikeres közbeszerzési eljárás során a kivitelezést elnyerő kivitelezői konzorcium összesen nettó 498.880 ezer Ft összegben vállalta a Városháza felújításának elvégzését. A vállalási ár azonban két, számlázási, elszámolási, pénzügyi szempontból is élesen elkülönített feladatot tartalmazott.

A pályázatban szereplő, támogatható feladatok: nettó 392.318 ezer Ft, illetve pályázaton kívüli, önkormányzati önerő finanszírozásával megvalósított feladatok pedig nettó 106.562 ezer Ft összegben.

A 10. számú Támogatási szerződés módosításban szereplő és azt megelőzően a Vállalkozási szerződésben is átvezetett módosítás a műszaki tartalomban történt módosításokkal függ össze, a pályázaton kívüli munkák tekintetében azonban az összegben is változást eredményezett, a vállalási ár az 1. számú módosítás alapján nettó 107.895 ezer Ft-ra módosult, mely a teljes szerződéses összeget nettó 500.213 ezer Ft-ra növelte.

A Városháza felújítását végző konzorcium a támogatott illetve a pályázaton kívüli munkákra is igényelt szállítói előleget, megjegyezzük ugyanakkor, hogy a szállítói előleg igénylése eltérő jogszabályi háttér alapján történt.

Adatok: ezer Ft-ban és nettóban

|  |  |  |  |  |  |
| --- | --- | --- | --- | --- | --- |
|  | | **1 tag Imola Építő** | **2. tag Imola Konstrukt** | **3. tag Euro Campus** | **Összesen** |
| 4/2011.(I.28.) Korm. rend. (támogatott) | Igénybevett | 38.251 | 38.251 | 13.731 | 90.233 |
| Elszámolás mértéke | 100 % | 100 % | 100 % |
| Kbt. 131. §  (pályázaton kívüli) | Igénybevett | 1.732 | 1.732 | 1.865 | 5.328 |
| Elszámolás mértéke | 100 % | 100 % | 100 % |

A Városháza támogatással is finanszírozott költségeinek elszámolása érdekében, a szállítói előleg igénybevételének kérelmétől eltekintve, 8 alkalommal nyújtottunk be kifizetési kérelmet.

Adatok: ezer Ft-ban!

|  |  |  |  |
| --- | --- | --- | --- |
| **Kifizetési kérelem tárgya** | **Elszámolt költség összege** | **Kifizetett támogatás \*** | **Elszámolt szállítói előleg (támogatás)** |
| 1. részszámla (25 %) elszámolása | 98.079 | 83.368 | 0 |
| 1. részszámla fordított áfa elszámolása | 26.481 | 22.509 | - |
| 2. részszámla (70 %) elszámolása | 176.543 | 96.373 | 53.688 |
| 2 részszámla fordított áfa elszámolása | 47.667 | 40.517 | - |
| 3. részszámla (85 %) elszámolása | 58.848 | 38.516 | 11.504 |
| 3. részszámla fordított áfa elszámolása | 15.888 | 13.506 | - |
| Végszámla elszámolása | 58.848 | 38.516 | 11.505 |
| Végszámla fordított áfa elszámolása | 15.890 | 13.505 | - |
| Összesen | 498.244 | 346.810 | 76.697 |

\* jóváhagyott támogatási összeg elszámolt szállítói előleggel csökkentett összege

A Városháza felújítás pályázati részének pénzügyi eseményeit is szemléltetjük diagramon.



A pályázaton kívüli kivitelezési feladatok pénzügyi vonatkozású folyamatai, azok lebonyolítása, a kiállított számlák pénzügyi rendezése, az ehhez a munkarészekhez nyújtott szállítói előlegekkel történő elszámolás az Önkormányzat feladatát képezte.

A Városháza felújítására kötött Vállalkozási szerződés tehát pénzügyi szempontból is teljesítésre került. A teljesítések ellenértékeinek kifizetése és a szállítói előleggel történő elszámolás 100 %-ban megvalósult.

* **Szolgáltatások**

A 2014 - ben még folyamatban lévő szolgáltatások az építési feladatokkal összefüggésben, a projekt életét végig kell, hogy kísérjék. Lezárásuk, 100 %-os teljesítésük a projekt teljes infrastrukturális befejezését, egyes esetekben a pénzügyi lezárását követően válhat lehetővé.

A nyilvánosság tájékoztatására irányuló feladatok végrehajtására megkötött szerződés teljesítettsége 2014. december 31-én 55,8 % volt. A Megbízott részéről negyedéves ütemezésben benyújtott számlák teljes egészében kifizetésre kerültek, utófinanszírozású tételként a támogatás lehívásának aránya 47,7 %.

A másik, projekt zárásáig megjelenő tevékenység a könyvvizsgálat. A könyvvizsgáló feladatok elvégzésének céljából megkötött megbízási szerződés éves ütemezésben, három ütemben írja elő az auditálási feladatok teljesülésének dokumentálását. A szerződés e tekintetben kétharmad részben, időarányosan teljesítésre került. A számlák kiállítása, az ellenérték pénzügyi rendezése és a támogatás utólagos lehívása megtörtént. A szerződésből kifolyólag még egy alkalommal, akkor már a végszámla kiállítására kerülhet sor, ennek feltétele azonban már a projekt zárásával összefüggő feladatok elvégzése lesz.

* **Soft**

A projekt keretében meghatározott Soft tevékenységek két nagy feladatrészre oszlanak. Egyik gazdája Eger MJV Önkormányzata, a másiké az Egri Városfejlesztési Kft.

Eger MJV Önkormányzata

A megvalósításra megkötött két megbízási szerződés az „Identitásteremtés, közösségépítés Eger belvárosában” valamint „Környezettudatosság elterjesztése, szemléletformálás az egri belvárosban” tárgyban jött létre. Mindkét szerződés tekintetében a feladatok teljesítése és pénzügyi elszámolása teljes mértékben megvalósult az elmúlt évben.

A szerződésekhez kapcsolódóan összesen 3 db részszámla és 2 db végszámla kiállítása történt meg. A számlák kifizetése maradéktalanul teljesült.

A projektelem támogatási szempontú finanszírozási formája utófinanszírozás. A 2014. december 31-ig kifizetésre került támogatás összege 12.765 ezer Ft, mely az összes erre jutó támogatási összeg 72,4 %-a. A két végszámla támogatásának kifizetésére irányuló kérelem 2015-ben vált benyújthatóvá, jóváhagyása és kifizetése a Norda részéről megtörtént.

Egri Városfejlesztési Kft.

A programalapok, más néven a miniprojektek közvetett támogatásának lebonyolítását végezte a társaság. Az Egri Városfejlesztési Kft., mint Közvetítő szervezet összesített pénzügyi táblázata:

Adatok: ezer Ft-ban

|  |  |  |  |  |
| --- | --- | --- | --- | --- |
| **Elszámolható költségek** | **Összes bruttó** | **Támogatás intenzitás** | **Támogatás** | **Saját erő** |
| Támogatáskezelői tevékenység működtetése | 2 032 | 85 % | 1 727 | 305 |
| Programalap – kedvezményezetteknek megítélt támogatás | 18 288 | 85 % | 15 545 | 2 743 |
| **ÖSSZESEN** | **20 320** | **85 %** | **17 272** | **3 048** |

Előlegkérelmek:

Az Egri Városfejlesztési Kft. két előlegkérelmet nyújtott be, ezzel a Támogatási Szerződésben rögzített maximálisan kérhető előleg lehívásra került. Az eddig benyújtott kifizetési kérelmekben az összes előleg elszámolásra került, nincs több előleggel kapcsolatos kötelezettség. A kapott előlegeket felhasználva biztosíthattuk a Kedvezményezett civil szervezetek számára a programjaikhoz általuk igényelt előlegeket.

|  |  |  |
| --- | --- | --- |
|  | **Előlegkérelem összege** | **Jóváhagyva** |
| 1. | 4 301 ezer Ft | 2013.01.29. |
| 2. | 1 744 ezer Ft | 2014.01.29. |
| **Összesen:** | **6 045 ezer Ft** |  |

Kifizetési kérelmek:

Az Egri Városfejlesztési Kft. eddig hat alkalommal nyújtott be kifizetési kérelmet a NORDA felé, melynek főbb adatait az alábbi táblázat tartalmazza:

Adatok: Ft-ban

|  |  |  |  |
| --- | --- | --- | --- |
| **Kifizetési kérelem száma** | **Kifizetési kérelem tartalma** | **Kifizetési kérelem (elszámolás) összege** | **Elfogadott támogatás (85%)** |
| 25. | Támogatás-kezelői tevékenység működtetése | 1 284 474 | 1 091 803 |
| 41. | Támogatás-kezelői tevékenység működtetése, Egri Városszépítő Egyesület + Kereskedők Eger Belvárosáért Egyesület végső elszámolása | 4 283 345 | 3 640 843 |
| 47. | Programalap – civil szervezetek elszámolásai | 2 537 091 | 2 156 527 |
| 56. | Programalap – civil szervezetek elszámolásai | 6 000 199 | 5 100 169 |
| 60. | Programalap – civil szervezetek elszámolásai | 2 799 967 | 2 379 972 |
| 62. | Programalap – civil szervezetek elszámolásai | 1 455 878 | 1 237 496 |
| ÖSSZESEN: |  | **18 360 954** | **15 606 810** |

A 15 nyertes pályázatból az összes civil szervezet lezárta a programját, benyújtotta végső pénzügyi és szakmai beszámolóját, a vállalt programok rendben, határidőben megvalósultak.

Összefoglalásként, az alábbi diagramon szemléltetjük az Egri Városfejlesztési Kft. által, közreműködő szervezetként bonyolított és 15 % önerő mértékéig a társaság által finanszírozott miniprojektek pénzügyi eseményeit.

**V. KÖZREMŰKÖDŐ SZERVEZET ELLENŐRZÉSEI (Belváros rehabilitáció)**

A projekt Közreműködő Szervezete a NORDA Észak-Magyarországi Regionális Fejlesztési Ügynökség Nonprofit Kft. részéről 2014 - ben öt alkalommal, műszaki és pénzügyi előrehaladást érintő helyszíni ellenőrzés zajlott le.

* Helyszíni ellenőrzés (6.), időpontja: 2014. március 26.

A vizsgálat tárgya a 2012. augusztus 24. és 2014. március 26. közötti időszak műszaki és pénzügyi előrehaladásának, az ahhoz kapcsolódó eredeti dokumentumok vizsgálata.

A vizsgálat megállapítása szerint a projekt a támogatási szerződésnek megfelelően halad. Hiba feltárása nem történt, hiánypótlás kiírására nem került sor.

* Helyszíni ellenőrzés (7.), időpontja: 2014. április 24.

A vizsgálat tárgya a 2012. augusztus 24. és 2014. április 24. közötti időszak műszaki és pénzügyi előrehaladásának, az ahhoz kapcsolódó eredeti dokumentumok vizsgálata.

A vizsgálat megállapítása szerint a projekt a támogatási szerződésnek megfelelően halad. Hiba feltárása nem történt, hiánypótlás kiírására nem került sor.

* Helyszíni ellenőrzés (8.), időpontja: 2014. július 29.

A vizsgálat tárgya a 2012. augusztus 24. és 2014. július 29. közötti időszak műszaki és pénzügyi előrehaladásának, az ahhoz kapcsolódó eredeti dokumentumok vizsgálata.

A vizsgálat megállapítása szerint a projekt a támogatási szerződésnek megfelelően halad. Hiba feltárása nem történt, hiánypótlás kiírására nem került sor.

* Helyszíni ellenőrzés (9), időpontja: 2014. október 2.

A vizsgálat tárgya a 2012. augusztus 24. és 2014. október 2. közötti időszak műszaki és pénzügyi előrehaladásának, az ahhoz kapcsolódó eredeti dokumentumok vizsgálata.

A vizsgálat megállapítása szerint a projekt a támogatási szerződésnek megfelelően halad. Hiba feltárása nem történt, hiánypótlás kiírására nem került sor.

* Helyszíni ellenőrzés (10), időpontja: 2014. december 17.

A vizsgálat tárgya a 2012. augusztus 24. és 2014. december 17. közötti időszak műszaki és pénzügyi előrehaladásának, az ahhoz kapcsolódó eredeti dokumentumok vizsgálata.

A vizsgálat megállapítása szerint a projekt a támogatási szerződésnek megfelelően halad. A vizsgálatot követően kérték a kivitelezők által eltávolított 1 db „B” típusú információs tábla visszahelyezését, valamint az Agria Parkoló Kft. konzorciumi partnert, hogy kifizetési kérelmeket megalapozó egyes bizonylatait eredetiben is biztosítsa, mutassa be. A hiányosságok pótlása megtörtént.

**„Szala városrész szociális rehabilitációja”**

**(ÉMOP-3.1.1-12-2013-0007)**

Eger Megyei Jogú Város Önkormányzata az Új Széchenyi Terv Észak-Magyarországi Operatív Program keretében projekt-javaslatot nyújtott be 2013.02.15-én az ÉMOP-3.1.1.-12 kódszámú „Szociális célú városrehabilitáció” tárgyú konstrukcióra. A pályázat címe: „**Szala városrész szociális rehabilitációja”,** mely a 2013. április 26-án kelt levél értelmében támogatásban részesült. A projekt megvalósításának tervezett időtartama: 2013.11.28 - 2015.05.30.

A 2013. június 18-án megkötésre került Támogatási szerződés, valamint annak 2013. decemberi, 1. számú módosítása alapján a „Szala városrész szociális rehabilitációja” című projekt tervezett, a támogatás szempontjából elszámolható, összköltsége: **345.690.220,- Ft**

A projekt támogatási intenzitása 100%.

A költségvetés bruttó elszámolású, mivel a projekt megvalósítása tekintetében az Önkormányzat általános forgalmi adó levonási jogával nem élhet, kivéve a Garzonház projektelemet, itt levonható a felmerülő áfa.

A pályázatban szereplő projektelemek a következők:

* Garzonház energiatakarékos felújítása, hőszigetelése, nyílászárók cseréje;
* Játszótér és sportpálya építése az Árnyékszala utcában;
* Közösségi ház kialakítása az Árnyékszala utca 42. szám alatt;
* Verőszala és Szalapart utcák felújítása;
* Kötelezően előírt Soft elemek megvalósítása;

**AZ EGYES PROJEKTELEMEK MŰSZAKI TARTALMA:**

1. **KÖZÖSSÉGI HÁZ**

A vállalkozási szerződés 2014. január 28-án jött létre, a nyertes vállalkozó: METRIX-ÉPÍTŐ Kft. (Székhely: 3300 Eger, Trinitárius u. 2.)

**A létesítmény helye:** Eger, Árnyékszala u. 42. sz. alatti ingatlan.

Felújítás-átalakítás:

Rendőrségi szoba összesen: 32,63 m2

Közösségi ház területek összesen: 81,63 m2

Bővítés-új építés összesen: 15,32 m2

Közösségi ház összesen: 129,58 m2

Az épület átalakítási munkái 2014.02.20.-án kezdődtek el, ekkor történt meg a munkaterület átadás-átvétele a kivitelező Metrix-Építő Kft. részére. A kivitelezés a jogerős építési engedély és a kiviteli terv szerint történt.

A telek belső udvarán lévő 2 db tároló és fedett gazdasági előtér elbontásra került. Majd elkészült az épület kiszellőztető drain csövezése. Következő munkafázisok a toldalék épület alapozása, főfalak alatti szigetelés, főfalazás, nyílásáthidalás, vasbeton födém, fa tetőszerkezet, porhó elleni védelem (alátét fólia) ellenlécezés, tetőlécezés, hornyolt cserépfedés, bádogos szerkezetek, ereszdeszkázás, homlokdeszkázat voltak. Az épület egészére vonatkozóan megtörtént a régi aljzatok elbontása, új tömörített kavicságyazat, talajnedvesség elleni szigetelés, az aljzatra lépésálló hőszigetelés, technológiai szigetelés, vasalt aljzatbeton készítése, padlófűtés alapvezetékének fektetése, válaszfalazás, a padlástérben ásványgyapot hőszigetelés. A főbejárat előtti rámpa illetve akadálymentes közlekedés megvalósítása vasbeton szerkezettel megtörtént.

A kialakított, felújított épületben a közösségi tér a szükséges kiszolgáló funkciókkal, illetve egy rendőrségi tartózkodó a hozzá kapcsolódó vizes helyiségekkel megvalósult. Az épület főbejárata változatlan helyen, az Árnyékszala utcáról nyílik, az épület sarokrészén. Itt szélfogó és portásfülke, illetve egy általános célú raktár létesült. Az épület fűtési rendszere felújításra, korszerűsítésre került, a rendőrségi szoba előterében, a meglévő kazán helyén, új kondenzációs fali kazán készült, a keletkező égéstermék elvezetésére saját gyári szett kéménnyel. Emellett, a meglévő épületburok hőszigetelésével, illetve a korszerűtlen homlokzati nyílászárók cseréjével a meglévő épületrészek további energetikai korszerűsítése megtörtént. A közönségforgalmi használatra szánt területeken komplex akadálymentesítés valósult meg (akadálymentes megközelítés, főbejárat, szélfogó, közösségi tér, konyhaétkező, akadálymentes mosdó-WC).

Az épület műszaki átadás-átvételi folyamata 2014.06.03-án lezárult. A közösségi ház ünnepélyes megnyitója 2014. július 7-én volt, ezután megkezdődtek a házban a különféle programok, események.

1. **JÁTSZÓTÉR ÉS SPORTPÁLYA**

A vállalkozási szerződés 2013. november 28-án jött létre, a nyertes vállalkozó: ZELE-BAU Kft. (Székhely: 3350 Kál, Fő út felső út 1. sz.).

A Szala városrészben élők kérték egy játszóhely kialakítását (homokozó, ping-pong asztalok, egy kisebb futballpálya és pihenő). Az önkormányzat kérése volt költségtakarékos megoldások (salakos pálya aszfalt helyett) alkalmazása, a későbbi fejlesztésnek és bővítésnek teret hagyva. Parkberendezések elhelyezése is feladat volt. Az építési törmeléktől meg kellett tisztítani a területet. Két oldalról vezet járda a futballpályához, melyen a játszóhelyek is megközelíthetők. A feltáró járdák 1,6 m szélesek beton járdalappal burkoltak. A futballpálya és az asztalitenisz burkolata megegyezik, salakos, földműves kialakításúak. A futballpálya köré közvetlenül a szegély külső vonalába sportkerítés került. A kerítés 3,25 m magas, két részből áll. Az alsó rész 2,15 m magas betonacél háló (10x10-es), fölül fonatos kerítés 1 m szélességben (PVC bevonatos, 50x50 szemnagyságú). Két ping-pong asztal elhelyezése történt meg a területen. Az asztalokat pihenő választja el egymástól, mely közvetlenül a homokozóhoz vezet. A homokozó 4,4 m külső átmérőjű szabályos félkör, szegélye a zöldfelülethez képest 10 cm-rel kiemelt. Mérleghinta került a gyepes területre, mely alá eséscsillapító burkolat építése nem volt szükséges. A futballpályán 2 db kézilabda kapu is elhelyezésre került. A játszóhelyen a padok helyett, betonba rögzített farönk ülőkék elhelyezése volt tervezve. Két helyen hulladékgyűjtő elhelyezése volt szükséges, fém kivitelben. A sportpálya és játszótér területén és határain jelentős mennyiségű növénytelepítés valósult meg.

A városrészben lakók összefogásának köszönhetően pályázaton kívül megépült még egy nyársaló rész is a játszótér mellett, valamint összefogással a lakók ültettek még virágokat is a helyszínre.

A sportpálya és a játszótér műszaki átadás-átvétele 2014.04.28-án történt meg.

1. **GARZONHÁZ**

A vállalkozói szerződés 2014. július 3-án került aláírásra, a közbeszerzési eljárás alapján nyertes vállalkozó a Fenstherm-West Kft. és a Zeron Zrt. által alkotott konzorcium. 2014. július 4-én megtörtént a munkaterület átadás-átvétele, a felújítási munkák megkezdődtek.

Az épület Egerben a Rákóczi u. 8-10. szám alatt helyezkedik el. Az épület földszint + 10 emeletes. A földszinten a bejárati előtér, a közös tároló, kiszolgáló helyiségek, orvosi rendelő, rendőrség valamint hőközpont található. Az emeleti szinteken függőfolyosóról nyílóan az első emeleten 18, a 2.-10. emeleten szintenként 20 lakás helyezkedik el, összesen 198 db lakás található az épületben.

A fűtési szezon kezdetére mind a 198 db lakás nyílászárói ki lettek cserélve, a legszigorúbb hőtechnikai szabványoknak megfelelő ablakok beszerelésével, így télen már minden bérlő jelentős energia megtakarítást érhetett el. A nyílászárók cseréi mellett elkészült még a tető csapadékvíz elleni szigetelése is, a loggiák és a függőfolyosó padlószerkezetének felújítása, valamint megkezdődtek és még folyamatban vannak a külső homlokzati fal hőszigeteléssel kapcsolatos munkálatai.

A munkálatok befejezésének határideje: 2015. április 30.

1. **VERŐSZALA ÉS SZALAPART UTCÁK FELÚJÍTÁSA**

A vállalkozási szerződés 2014. január 30-án jött létre, a nyertes vállalkozó: DYNAMIC ÚT Kft. (Székhely: 3300 Eger, Kistályai út 18.)

A két utca aszfalt burkolata meglehetősen leromlott állapotban volt, ezért a további károsodás elkerülése és a balesetveszélyes állapot megszüntetése miatt teljes szélességben az aszfaltburkolat felújításra volt szükség. A munkálatok 2014.06.26-án kezdődtek el, a műszaki átadás-átvétel 2014.09.11-én történt meg.

1. **SOFT Programalap**

**Soft projektelemek**

A soft programokat két csoportra osztjuk:

1. Miniprojektek (Egri Városfejlesztési Kft. Közvetítő Szervezetként jár el.)
2. A közbeszerzés útján kiválasztott Érted Agria Alapítvány (3300 Eger, Vízimolnár u. 6. 8/24.)

által lebonyolítandó programok

Mindkét programcsomag esetén a megvalósítás határideje: 2015. 03. 31.

**Miniprojektek**

Eger Megyei Jogú Város Önkormányzata döntése alapján a „Szala városrész szociális rehabilitációja”című projekt keretében a Programalaphoz kapcsolódó feladatokat az Egri Városfejlesztési Kft., mint konzorciumi partner valósítja meg Közvetítő Szervezetként**.**

A Programalap működtetésének ütemterve alapján a pályázati felhívás 2014. februártól folyamatosan, havonta többször is megjelent folyóiratokban (Pénzvilág, Egri Magazin), februártól március végéig többször lehetett látni a TV Eger képújság részében, valamint január végétől a város honlapján (www.eger.hu) is elérhető volt a teljes pályázati anyag: pályázati felhívás, pályázati útmutató, jelentkezési lap. Ezen kívül, aki igényelte, nyomtatott formában is átvehette a pályázati anyagokat az Egri Városfejlesztési Kft. irodájában.

Az ütemterv szerint a pályázatok benyújtására folyamatosan lehetőség volt2014. február 1. és március 31. között.

A pályázat meghirdetésével a cél az volt, hogy a városrészben élő felnőttek és gyermekek számára olyan programok és rendezvények valósuljanak meg, amelyek mindenki számára hozzáférhető művészeti élményt, szórakozási formát, sportolási lehetőséget és egyéb a szabadidő hasznos eltöltését célzó programot kínálnak. Fő célcsoport a Szala városrész fiataljai, gyermekei, tanulói, szülői és nem utolsó sorban a helyi lakosok voltak.

A pályázó civil szervezetek az alábbi 4 fő pályázati témakörből választhattak:

1. Környezetállapot-javítására szervezett programok lebonyolítása a helyi közösség erősítése jegyében
2. A helyi kötődést és büszkeséget elősegítő tartalomfejlesztés
3. A helyi közösség összekovácsolását elősegítő programok és rendezvények
4. Családsegítő szolgáltatások fejlesztése, bővítése

A megadott határidőn belül 9 db érvényes pályázat érkezett be, amiből a bíráló bizottság 8 db pályázatot hirdetett ki nyertesnek.

A kedvezményezett civil szervezetek a következők:

* Együtt Egymásért Alapítvány
* Pinceszínház Eger Művészeti Közhasznú Egyesület
* Cukorbetegek Egri Egyesülete
* Egri Családsegítő Alapítvány
* Egri Norma Közhasznú Alapítvány
* Egri Zenészek Egyesülete
* Alakítás 2000 Összművészeti és Ifjúsági Alapítvány

A nyertes civil szervezetek által elnyert összes támogatás: 18.115 ezer Ft, amiből a kedvezményezettek 40 % előleg igénylésére voltak jogosultak.

A támogatásból az alábbi programok valósultak meg:

* Hagyományőrző Romanap
* Drogprevenció és ehhez kapcsolódó vetélkedő
* Ökonap
* Táboroztatás
* Kézműves szakkörök
* Színjátszó szakkör
* Családi nap a Szalában
* Szalai hagyományőrző Karácsony
* Csellengő csoport működtetése
* Szülőcsoport működtetése
* Pótvizsgára való felkészítés, korrepetálás, kompetenciafejlesztés
* Pályaorientációs foglalkozások
* Tehetségkutató dalverseny, zenei szakkör, csoportos dalkör
* Önismereti csoport működtetése pszichológus szakmai segítségével

**Érted Agria Alapítvány által lebonyolítandó programok**

Eger MJV Önkormányzata és az Alapítvány között 2014. február 20-án jöttek létre a Megbízási szerződések a feladatok lebonyolítására. A megbízásban szereplő feladatok összehangolásához biztosítottuk a Kft. számára az infrastrukturális fejlesztések építési ütemezésének legfrissebb tervezetét. Az Érted Agria Alapítvány az építési projektekhez igazodva a következő programokat bonyolította le:

1. **Komplex közösségfejlesztési és egyéb szociális szolgáltatások fejlesztése**

A tevékenység célja:

* Az érintett lakosság bevonása a projekttervezésbe, megvalósításba
* Az érintett lakosság erőforrásainak feltérképezése, felhasználása a helyi közösségi tevékenységekben
* Együttműködés az érintett lakossággal a projekt egész ideje alatt, hogy az az ő érdekeinek, lehetőségeinek, jövőképüknek megfelelően, azt alakítva valósuljon meg.

A szakemberek által támogatott közösségfejlesztés során a marginalizálódott városrész lakói érdekközösséggé alakulnak annak érdekében, hogy képessé váljanak a közösségi funkciók ellátására. A szolgáltatással a cél olyan definiált közösségek létrejöttének segítése, amely képessé válik a gazdasági boldogulás, a társadalmi részvétel, a társadalmi kontroll és kölcsönös segítségnyújtás funkcióinak betöltésére.

Eredmény: Közösségfelmérés. Tankatalógus elkészítése és felhasználása a helyi közösség erőforrásainak hasznosítására. Fórumok, tematikus beszélgetések valamint önképző kör megalakulása.

1. **Mentor és kortárs program**

A tevékenység célja, hogy növeljük az érintett településrészen élő roma fiatalok kezdeményező készségét, valamint erősítsük felelősségvállalásukat, ezáltal képessé tegyük őket, hogy tegyenek saját magukért és környezetükért. Cél továbbá, hogy a gyerekek, fiatalok személyes kompetenciáinak fejlesztésén keresztül növeljük a lehetőségeiket a társadalmi integrációra. Ez hosszú távon hozzájárul ahhoz, hogy növekedjen az iskolázottság és a továbbtanulás mértéke a területen, csökkenjen a fiatalkorúak körében elkövetett bűncselekmények száma és a rendszeres kábítószer fogyasztás, ezáltal közelebb kerüljenek egymáshoz mind életszínvonalban, mind életesélyekben a telepen élő romák és a város lakossága.

A kortárs közösségek erősítésével a „szalás” fiatalok decentrálást tanulhattak. Az együttműködésre épülő akciókban megtapasztalhatták helyüket, fontosságukat, szerepüket a közösségben. Lehetőségük adódott a jövőre vonatkozó elképzeléseiket másokkal együtt realitás-próba alá venni. A csoport nyújt biztonságot, kommunikációs és kapcsolati lehetőségeket és főként visszajelzést az identitás-alakuláshoz. Az érintett településrész fiataljainak munkáját folyamatosan mentorok támogatták.

Eredmény: képzés a Heves Megyei Rendőrkapitányság közreműködésével, kiképzett mentorok és kortárssegítők, a projekt időtartama alatt folyamatos szakmai támogatás és utánpótlás szervezés a kortárssegítő és mentor team számára.

2014. december végéig mind a két program sikeresen lezajlott, az Alapítvány szoros kapcsolatban a helyiekkel, szinte minden nap az akcióterületen tevékenykedett. Egy saját folyóirat (Szala Híradó) kiadását is megvalósították. A munkába a szociológia szakos főiskolai hallgatók is bekapcsolódhattak, szakmai gyakorlatukat itt is teljesíthették, és ezzel egyben segíttették is a programok szervezését, lebonyolítását.

**GAZDASÁGI-PÉNZÜGYI BESZÁMOLÓ**

**Időszak: 2014. január 01 – 2015. március 31.**

A költségek és forrásainak konzorciumi partnerenkénti megoszlása a jelenleg érvényes Támogatási Szerződés szerint a következő:

|  |  |  |  |
| --- | --- | --- | --- |
| **Konzorciumi partner** | **Elszámolható költség** | **Támogatás** | **Önerő** |
| EMJV Önkormányzat | 375.708.486,- Ft | 311.862.802,- Ft | 63.845.684,- Ft\* |
| Egri Városfejlesztési Kft. | 33.827.418,- Ft | 33.827.418,- Ft | 0,- Ft |
| **ÖSSZESEN:** | **409.535.904,- Ft** | **345.690.220,- Ft** | **63.845.684,- Ft** |

\* A saját erő a Garzonház támogatáson felüli része

**A teljes projekt Támogatási Szerződés szerinti összefoglaló táblázata:**

Adatok: Ft-ban!

|  |  |  |  |  |
| --- | --- | --- | --- | --- |
| **Projektelem** | **TSZ szerinti nettó költség** | **ÁFA** | **TSZ szerinti bruttó költség** | **Saját erő** |
| Előkészítési költségek | 26.032.533 | 3.773.663 | 29.806.196 | 0 |
| Projekt menedzsment | 13.827.420 | 0 | 13.827.420 | 0 |
| Garzonház | 181.890.408 | 0 | 181.890.408 | 63.845.684 |
| Közösségi ház | 24.902.268 | 6.723.612 | 31.625.880 | 0 |
| Játszótér | 4.818.110 | 1.300.890 | 6.119.000 | 0 |
| Sportpálya | 4.263.710 | 1.151.202 | 5.414.912 | 0 |
| Verőszala és Szalapart utcák felújítása | 22.611.487 | 6.105.101 | 28.716.588 | 0 |
| Soft tevékenységek | 14.251.967 | 3.848.031 | 18.099.998 | 0 |
| Soft – miniprojektek | 15.748.030 | 4.251.968 | 19.999.998 | 0 |
| Egyéb szakmai szolgáltatások | 8.023.480 | 2.166.340 | 10.189.820 | 0 |
| **ÖSSZESEN:** | **316.369.413** | **29.320.807** | **345.690.220** | **63.845.684** |

**Támogatási szerződés módosítások**

A vizsgált időszakban két alkalommal került sor Támogatási szerződés módosítására vonatkozó kérelem benyújtására, amelyből az első jóváhagyásra került, a második folyamatban van.

A két szerződésmódosítási kérelem tartalma a következő:

Az 1. számú kérelem a projekt finanszírozási módjának változását érintette. A Garzonház projektelem esetében Eger MJV Önkormányzatának lehetősége van a felújítás előzetesen felszámított áfájának levonására, mivel a beruházás olyan ingatlanon valósul meg, melyet az önkormányzat adóköteles bérbeadási tevékenysége során hasznosít. Ezért a korábbi bruttó finanszírozási mód helyett a nettó finanszírozási mód került alkalmazásra a projektelem tekintetében.

A 2. számú, 2014.12.04-én beadott szerződésmódosítási kérelemben a 4/2011. (I.28.) Korm. rendelet 61/A.§.a alapján kértük a projektszintű elszámolható összköltség és a megítélt támogatás 15%-kal történő növelését, mivel a Garzonház projektelem tekintetében beérkezett közbeszerzési ajánlatok eredményeként a nyertes ajánlat összege meghaladta a projektben elszámolható összeget. A szerződésmódosítási kérelem jóváhagyása esetén a projekt támogatása 51.854 ezer Ft-tal növekedik, a projekt összes támogatása 397.544 ezer Ft-ra emelkedik.

**Változás bejelentések**

A támogatási szerződés megkötése óta eltelt időszakban a projekt műszaki és pénzügyi változásaihoz kapcsolódóan 14 alkalommal nyújtottunk be változás bejelentési kérelmet, amelyek kizárólag pénzügyi, adminisztrációs illetve időponttal kapcsolatos módosítások voltak, műszaki tartalom változtatására nem került sor.

**Közbeszerzések (2013.11.28-2014.12.31)**

Az alábbi táblázat a megvalósítási időszakra vonatkozóan az infrastrukturális elemeket és a kapcsolódó szolgáltatásokat érintően tartalmazza a lefolytatott közbeszerzési eljárások eredményeként megkötésre került Vállalkozási szerződések adatait.

|  |  |  |  |
| --- | --- | --- | --- |
| **Projektelem közbeszerzési eljárásonként** | **Támogatási szerződés szerinti bruttó költség** | **Tényleges bruttó költség** | **Eltérés a támogatási szerződéshez viszonyítva** |
| Játszótér | 6.163.249,- Ft | 6.119.000,- Ft | -44.249,- Ft |
| Sportpálya | 5.532.815,- Ft | 5.414.912,- Ft | -117.903,- Ft |
| Garzonház\* | 181.890.408,- Ft | 245.000.000,- Ft | 63.109.592,- Ft |
| Közösségi ház | 28.323.418,- Ft | 31.625.880,- Ft | 3.302.462,- Ft |
| Verőszala és Szalapart utcák felújítása | 28.939.663,- Ft | 28.716.588,- Ft | -223.074,- Ft |
| Soft tevékenységek | 18.099.998,- Ft | 17.950.000,- Ft | -149.998,- Ft |
| Nyilvánosság | 3.456.432,- Ft | 3.429.000,- Ft | -27.432,- Ft |

\* A Garzonház projektelem esetében a költségek nettó módon szerepelnek

**Pénzügyi információk (2014.01.01-2015.03.31)**

Jelen fejezetben a támogatási összegek megelőlegezésének igénybevételéről, a kifizetési kérelmek során benyújtott elszámolásokról, valamint azok pénzügyi teljesüléséről számolunk be. A lehívott előlegek elszámolása megkezdődött, folyamatban van.

* **Előlegek:**

Adatok: ezer Ft-ban!

|  |  |  |  |  |
| --- | --- | --- | --- | --- |
| **Konzorciumi tag** | **Utófinanszírozási előleg** | | **Fordított ÁFA**  **előleg** | |
| Lehívható | Lehívott | Lehívható | Lehívott |
| **EMJV Önkormányzata** | 15.510 | 15.510 | 6.022 | 0 |
| **Egri Városfejlesztési Kft.** | 9.500 | 9.500 | 0 | 0 |
| Összesen: | 25.010 | 25.010 | 6.022 | 0 |

1. az utófinanszírozású projektelemekre megítélt előleg

A konzorciumi szinten meghatározott 25.010 ezer Ft-ból a teljes összeg lehívásra került a Támogatási szerződés aláírását követően, melyet a NORDA 2013.06.25-én jóváhagyott és 07.05-én el is utalt.

A lehívott 25.010 ezer Ft összegű előlegből a beszámolási időszakban 14.000 ezer Ft már elszámolásra került, a maradék elszámolandó előleg még 11.010 ezer Ft, amiből Eger MJV Önkormányzatára eső összeg 1.510 ezer Ft.

Az előleg igénybevétele nem rulírozó módon történik, azaz a lehívott előleggel történő elszámolást követően újból nem vehető igénybe.

Az Egri Városfejlesztési Kft. a projekt részét képező miniprojektek megvalósítója, Közvetítő szervezetként. A projektelem tartalmát és előrehaladását a beszámoló külön pontban tartalmazza. A megvalósítás megkezdéséhez került sor a 9.500 ezer Ft összegű támogatási előleg igénybevételére.

1. fordított áfa előleg

A fordított áfa előleg lehívására kizárólag az Önkormányzat által megvalósított Közösségi ház esetében volt lehetőség. A kivitelező gyors munkavégzése miatt azonban ennek lehívása gyakorlatilag egybeesett volna az elszámolással, ezért előleg igénybevétele nem volt szükséges, helyette már a számla és az áfabevalláson alapuló elszámolás benyújtására került sor.

* **Kifizetési kérelmek**

A Támogatási szerződés megkötését követően kifizetési kérelem benyújtására eddig 11 alkalommal került sor.

A benyújtott kifizetési kérelmek 316.810 ezer Ft költségelszámolást és támogatásigénylést tartalmaztak. Ennek megoszlása a konzorciumi tagok között:

|  |  |
| --- | --- |
| **Konzorciumi partner** | **Kifizetési kérelem (elszámolás) összege** |
|
| EMJV Önkormányzata | 296.734 ezer Ft |
| Egri Városfejlesztési Kft. | 20.077 ezer Ft |
| Összesen: | 316.811 ezer Ft |

*A támogatás kifizetésének előrehaladottsága*

A projekt részére megítélt 345.690 ezer Ft összegű támogatásához viszonyítva 2015. március 31-ig **a jóváhagyott kifizetésének aránya 87,53 %** mértékű volt. A hátralévő 2015. évi kifizetések támogatástartalma 32.094 ezer Ft. Összességében elmondható, hogy a költségek felmerülésének ütemezése és a támogatások kifizetése az ütemterv szerint alakult.

A támogatási szerződés jelenlegi 10. számú melléklete alapján, mely a projekt megvalósítási ütemtervét tartalmazza, a költségek felmerülésének aránya az egyes években az alábbiak szerint alakul:

|  |  |  |
| --- | --- | --- |
| **Költségek felmerülésének ütemezése** | | |
| **2013.** | **2014.** | **2015.** |
| 27.924 ezer Ft | 313.171 ezer Ft | 4.596 ezer Ft |
| 8,1 % | 90,6 % | 1,3 % |

Az ehhez kapcsolódó támogatások kifizetése a támogatási szerződés jelenleg érvényben lévő 11. számú melléklete alapján a következő:

|  |  |  |
| --- | --- | --- |
| **Támogatás kifizetésének ütemezése** | | |
| **2013.** | **2014.** | **2015.** |
| 25.366 ezer Ft | 277.220 ezer Ft | 43.104 ezer Ft |
| 7,3 % | 80,2 % | 12,5 % |

**Költségek felmerülésének és a támogatás kifizetésének**

**ütemezése**

Adatok: Ft-ban

A fenti diagram is jól láthatóan tükrözi, hogy a költségek felmerülése és a támogatások kifizetése összhangban van, az eddig elszámolt költségekhez kapcsolódóan kifizethetővé vált támogatások pénzügyileg teljes mértékben realizálódtak.

Jelenleg minden lezárt projektelem esetében az összes érintett számla, valamint a folyamatban lévő projektelemek összes eddig kiállított részszámlái benyújtásra, a Közreműködő Szervezet részéről elfogadásra kerültek, a kapcsolódó támogatások kifizetése megtörtént.

*A támogatás kifizetésének időigénye*

A kifizetési kérelmek esetében, papír alapon történő beérkezésétől számítva az átlagos jóváhagyási idő 18 nap volt.

A kifizetési kérelmek elfogadásának napjától kezdődően számítható a tényleges kifizetés ideje a következők szerint:

* Utófinanszírozás esetén a kifizetési igénylés benyújtását követő 60 napon belül kerül a támogatás folyósításra, a hiánypótlás és a további pénzügyi felfüggesztések idejét nem beleértve.
* Szállítói finanszírozás esetén a benyújtást követő 30 napon belül, a hiánypótlás és a további pénzügyi felfüggesztések idejét nem beleértve.

Az eddigi lehívások esetében az elektronikus háttérből nyerhető információk alapján az átlagos kifizetési idő pontos számítására nincs lehetőség, de az határozottan kijelenthető, hogy még az utófinanszírozás esetében sem érte el a 30 napot.

**Elkülönített Programalap felhasználásával megvalósuló miniprojektek**

**Kedvezményezettek számára megítélt támogatások, előlegek:**

|  |  |  |
| --- | --- | --- |
|  | **Pályázó neve/székhelye** | **Miniprojekt címe** |
| 1. | Együtt Egymásért Alapítvány | Együtt Egymásért Alapítvány a Szala városrész tanulóiért |
| 2. | Pinceszínház Eger | A Pinceszínház Eger Művészeti Közhasznú Egyesület a helyi közösség összekovácsolását elősegítő programjai és rendezvényei |
| 3. | Cukorbetegek Egri Egyesülete | A helyi közösség összekovácsolását elősegítő civil programok és rendezvények a Szalában |
| 4. | Egri Családsegítő Alapítvány | Közösen a holnapért |
| 5. | Egri Norma Közhasznú Alapítvány | Tanulni jó és sohasem késő |
| 6. | Egri Norma Közhasznú Alapítvány | Pályaorientáció a Szala városrészben |
| 8. | Egri Zenészek Egyesülete | Az Egri Zenészek Egyesülete programja a helyi közösség összekovácsolását elősegítő rendezvényekhez |
| 9. | Alakítás 2000 Alapítvány | Az Alakítás 2000 Összművészeti és Ifjúsági Alapítvány a helyi közösség összekovácsolását elősegítő programjai és rendezvényei |

**Egri Városfejlesztési Kft., mint Közvetítő szervezet összesített pénzügyi táblázata:**

Adatok: ezer Ft-ban

|  |  |  |  |  |
| --- | --- | --- | --- | --- |
| **Elszámolható költségek** | **Összes bruttó** | **Támogatás intenzitás** | **Támogatás** | **Saját erő** |
| Projekt menedzsment személyi jellegű költségek | 13 827 | 100 % | 13 827 | 0 |
| Programalap – kedvezményezetteknek megítélt támogatás | 20 000 | 100 % | 20 000 | 0 |
| **ÖSSZESEN** | **33 827** | **100 %** | **33 827** | **0** |

Előlegkérelmek:

Az Egri Városfejlesztési Kft. egy előlegkérelmet nyújtott be 9.500 ezer Ft összegben, ezzel a Támogatási Szerződésben rögzített maximálisan kérhető előleg lehívásra került. Az eddig benyújtott kifizetési kérelmekben előleg elszámolásra még nem került sor, ezt felhasználva kerültek kifizetésre a Kedvezményezett civil szervezetek programjaihoz igényelt előlegek.

Kifizetési kérelmek:

Az Egri Városfejlesztési Kft. eddig négy alkalommal nyújtott be kifizetési kérelmet a NORDA felé összesen 20.077 ezer Ft összegben. Ehhez kapcsolódóan 12.576 ezer Ft összegű támogatás került elfogadásra (7.500 ezer Ft jóváhagyása folyamatban van.)

A 9 nyertes pályázatból már mindegyik civil szervezet lezárta a programját, folyamatosan nyújtják be végső pénzügyi és szakmai beszámolóikat, a vállalt programok rendben, határidőben megvalósultak.

**A** Közreműködő Szervezet ellenőrzései

A projekt Közreműködő Szervezete a NORDA Észak-Magyarországi Regionális Fejlesztési Ügynökség Nonprofit Kft. részéről két alkalommal, műszaki és pénzügyi előrehaladást érintő helyszíni ellenőrzés zajlott le.

* Első alkalom időpontja: 2013. december 03.

A Helyszíni szemle célja a projekt pénzügyi-fizikai előrehaladásának, dokumentáltságának, műszaki tartalmának, beszerzéseinek vizsgálata volt.

A jegyzőkönyv megállapítása szerint a helyszínen az eredeti dokumentumok ellenőrzése megtörtént, elfogadásra kerültek. A projekt a Támogatási Szerződésnek megfelelően rendben halad, hiba feltárása nem történt, hiánypótlás kiírására nem került sor.

* Második alkalom időpontja: 2014. május 07.

Az ellenőrzés tárgya a projekt pénzügyi-fizikai előrehaladásának, dokumentáltságának, műszaki tartalmának, beszerzéseinek vizsgálata volt.

A jegyzőkönyv megállapítása szerint a helyszínen az eredeti dokumentumok ellenőrzése megtörtént, elfogadásra kerültek. A projekt a Támogatási Szerződésnek megfelelően rendben halad, hiba feltárása nem történt, hiánypótlás kiírására nem került sor.

Eger, 2015. április 10.

Dr. Kurucz András

ügyvezető